text:
Segun Sylvanio Goedgedrag di Panamerican Development Foundation:
ORANJESTAD (AAN): Hopi persona tin duda riba cuanto cantidad di awa mester bebe pa dia. Tin cu ta bisa cu mester bebe 1 liter di awa pa dia so. Otronan no ta bebe nada di awa of masha tiki mes.
Sylvanio Goedgedrag, Consultor di Salud di Pan American Development Foundation (PADF) recientemente a imparti un charla na Aruba tocante prevencion di malesanan transmiti door di awa y e manipulacion di alimentonan, a duna di conoce cu e cantidad di awa c'un persona mester bebe pa dia ta depende di su peso den kilogram.
El a splica cu pa cada 30 kilogram di peso mester bebe 1 Liter di awa. Por ehempel, un persona di 60 kilo mester bebe 2 liter di awa. Un di 80 kilo mester bebe 2,5 liter di awa y asina por sigui menciona.
El a bisa cu bebemento di awa ta un di e mihor beneficionan cu por tin pa salud di hende, principalmente den e clima cayente di Aruba pa evita e dehidratacion.
Goedgedrag tabata e orador principal durante un charla organisa door di e Fundacion Venearuba Solidaria.
https://diario.aw/categories/noticia/general/ta-recomendabel-bebe-1-liter-di-awa-pa-dia-pa-cada-30-kilogram-di-peso#sigProIdcee63f91e3


c: text/html

text:
Diadomingo ultimo atardi, Prome Minister Evelyn Wever-Croes tawata presente na inauguracion di e expo di Atelier. Representado su colega Minister Xiomara Maduro, Prome Minister a gradici sr. Elvis Lopez y Atelier pa e invitacion. Esaki ta un expo hopi special, Dios su artistanan den tempo di Covid (God’s artists in times of Covid) na unda e creatividad di artistanan a wordo exponi.
Den su discurso na e ocasion, Prome Minister a expresa: “Covid a trece retonan enorme desde maart 2020. Ciudadanonan di nos Pais a wordo forsa pa adapta y sacrifica, cada un di nos den nos propio manera. Sinembargo, Covid a forsa nos tambe pa ta mas creativo. Como un pais, artista y no artista, nos tur a mustra nos forsa creativo. Nos a encontra maneranan nobo pa deal cu e reto y limitacionnan cu e pandemia a forsa nos den dje. Berdaderamente mi ta sinti orguyo pa e manera cu e comunidad di Aruba a maneha e pandemia. E pandemia a influencia e creatividad di nos Arubianonan y esaki ta duna mi un alegria. Arte y cultura ta un parti importante pa e gobierno actual y den e siguiente gobierno arte y cultura lo tin un rol ainda mas importante.”
Na final di su discurso, Prome Minister a gradici tur participante pa kere den nan mes, den nan creatividad y tambe pa kere den Aruba. Premier a gradici tambe Atelier pa e iniciativa aki y pa ta tambe un socio activo di Gobierno di Aruba den promove arte y cultura. Prome Minister a laga un dicho conoci atras pa encurasha nos pa nunca stop di ta creativo: ‘Un artista ta dip su pincel den su propio alma y ta pinta su propio naturalesa den su cuadronan. Por fabor, nunca stop di pinta. Nunca stop di crea bo arte. Nos tur tin mester di dje. Nos generacionnan di futuro tin mester nos creatividad’, Prome Minister a expresa.
Prome Minister a disfruta di tur obra di creatividad presenta y na final a ricibi for di man di sr.Elvis Lopez un bunita recuerdo di su bishita.

robotstxt: allowed

filter: keep


text:
sitionan di Its, Nizhny Nood
Ora ku e personanan ta Komun, e persona ta mamanan, Ta kasa
Despues e semper obraE sitio gratis di its Den liña a yuda nan Tin kontra rápido riba e Persona adecua di Nizhny nood I pafó di dje.
Registra i a mira ku Grandi its ta posibel riba internet.
For di e tempu ei, Manera nos krea e uso Manera un sitio di its Pa e instrukshon, amor, e Alerto, e amistat, e parto, E hendenan ta registro disponé, E kombinashon ideal pa mi Den un tempu òf riba E infinito.
Manera fini e kantu kuminsá Na opere di e kabes
Manera ta bolbe wak bida. Bon destinashon den búskeda. Nos ta seif den nan No ta di pòrnada.


text:
The Fighting Team a gana su dos weganan den kontinuashon dje kampionato di sòfbòl fast pitch. Esakinan tabata ku skor di 8 pa 3 riba Pichingolo i 7 pa 0 riba Fenix Softex. Porsierto ku e picher Libis Hurtado Payares a gana tur dos enkuentro i tirando asta un no hit, no run riba Fenix.
Curaçaose Softball Bond (CSB) a sigui den wikènt tras di lomba ku vários wega den divishin máksimo di sòfbòl femenino, esta den Liga MCB-CSB.
Tabata Libis Hurtado Payares ku den su debut pa The Fighting Team a sobresalí. Primeramente ela dominá e batiadónan di Pichingolo pa yuda su tim gana ku skor di 8 pa 3.
The Fighting Team a skor 8 kareda riba 6 hit i no a hasi fayo den su defensa. LeeAnn Craanberg i Ruth-shainny Calmera a karga e tim ku nan bate. Tur dos a bati 2 hit den 2 turno. Pichingolo tabatin 3 kareda riba 5 hit i 2 eror. Picher pèrdèdó tabata Morina Rosa, miéntras ku Ciröendra Peloz tambe tabatin un dia perfekto na bate ku 3 hit den 3 turno.
Despues dje triunfo riba Pichingolo, Libis Hurtado Payares a bolbe mira akshon riba montíkulo kontra Fenix. Entre tantu ela aklamatisá i tabata perfecto, lansando un no hit no run pa asina The Fighting Team derotá Fenix ku skor di 7 pa 0.
The Fighting Team a skor 7 kareda riba 8 hit. E tim tabatin un dia perfekto den defensa: 0 eror. Na bate atrobe tabata LeeAnn Craanberg ku a sobresalí. Ela bati 3 hit den 3 turno. Fenix no tabatin kareda ni hit, i tambe a fildeá bon: 0 eror. E picher pèrdèdó tabata Sarayd Ramil Linarez.
Den otro bon wega den wikènt Souax Gill’s Sport a gana ku skor di 7 pa 1 di Fenix. Mellizienne Richardson tabata e picher ganadó. Kimberley Agard a sobresalí atrobe na bate ku 2 hit den 3 turno. Souax a kaba pues ku 7 kareda riba 5 hit i 0 eror. Fenix a skor 1 kareda riba 3 hit i tabatin tambe 0 eror. Picher Sarayd Ramil Linarez a sufri e derota, miéntras ku mihó batiadó tabata Stepheny Elsbeth ku 1-1.
Finalmente Sta Rosa Angels a bolbe gana di Pichingolo. E tim di pariba a laga e aktual kampion den tereno: 5-4. Sta Rosa su 5 karedanan tabata riba 4 hit i e tim a hasi 1 eror. Picher ganadó a resultá Suheydi Faneyt, miéntras ku Jandely Ricardo tabatin 1 hit den 2 turno. Pa Pichingolo: 4 kareda, 9 hit i 3 eror. Picher Julise Koffy a sufri e derota i Emely Jonis a bati 3 hit den 4 turno.
E kampionato den Liga MCB-CSB ta sigui djarason aki, 25 di ougùstes. Pa mitar di 8 di anochi Souax Gill’s Sport ta hunga kontra The Fighting Team. E wega aki ta tuma lugá den Buena Vista Ballpark.


text:
Oranjestad-Sr. Nico van der Zee a cataloga Mike Eman como un Teflon-politicus.
Teflon ta e capa protector den e panchinan moderno. E capa lo percura pa e cuminda no pega na e panchi y evita cu e cuminda ta kima.
Un Teflon-politico tambe kier evita pa e wordo “kima” door di percura pa no wordo involucra den cualkier escandalo priva of politico. E ta profila su mes como e “Tata di e Pais”. Un persona cu ta para riba tur problema diario y cu un imagen y reputacion inatachabel y impecabel.
Mike Eman ta projecta su mes como e “braafste jongetje van de klas” cerca Hulanda, particularmente si compare cu e politico- y gobernantenan di Korsow y St. Maarten cu no ta ria pa vocifera nan opinion fuerte contra di Hulanda ora cu ta necesario. Den papiamento crioyo nos ta yama esaki “hipocrita”.
Pero manera e dicho ta bisa: “what goes around comes around”. Mike Eman tin un memoria basta cortico. E kier profila su mes como e “bon guy”, e politico cu tin “man limpi” cu ta willing pa aporta directamente na “su pueblo” door di pega bloki y verf cas y cu no kier mete den e discusion riba e situacion fatal di nos economia y finansas, pasobra den su concepto e discusion aki ta bow su nivel.
Mike Eman ta lubida tur e disturbio cu e y su gang di Alibaba a ocasiona na Aruba den pasado. E ta e lider di AVP cu a wordo eligi dos biaha pa lidera e gobierno di Aruba, pero awor cu problemanan ta acumulando pa su gobierno y e apoyo di Hulanda no ta incondicional mas, Mike Eman kier tuma e postura di “yo no fui” y laga otro carga cu e culpa. E ta e persona cu a delinea e maneho pa stimula nos economia di un forma completamente for di control na 2009, y e tambe ta e autor intelectual di e ultimo campaña electoral na unda a priminti di NO lo tuma medida den ningun forma, y cu lo sigui cu e maneho stipula na 2009 pa stimula e economia (Y AINDA FALTA).
Nunca a menciona cu lo mester obligatoriamente start cu un ola di medida contra e clase trahador. Ya for di 2010 y sigur 2012, Hulanda a cuminsa cansa di e “mooie praatjes” di Mike Eman y a exigi pa tuma na serio e situacion financiero defectuoso cu Aruba ta aden y cuminsa tuma medida. Mike a warda te despues di eleccion 2013, pero awor no por huy mas. Pero Mike siendo e Mike real, a cuminsa delinea un forma pa saca su curpa for di e problema aki.
Na prome lugar e ta laga otro carga cu e cacho, den e caso aki e victima a bira Juan David Irausquin y e clase trahado di Aruba. The Green Giant a cay den su trampa cu wowo habri, pero e pueblo trahado a kere den Mike Eman y apesar di ta wordo informa con malo nos ta para como Isla, toch kier dune “the benefit of the doubt”, pasobra Mike ta un bon guy.
Na di dos lugar Mike ta purba di suavisa e critica di Hulanda door di sera contractnan lucrativo pa companianan hulandes manera KLM y Philips. E ”braafste jongetje van de klas” ta bin yuda Hulanda drecha su economia!! Ken por tin algo contra? Esun cu lo sali perhudica ta atrobe Aruba y e clase trahado cu ta perdiendo trabou.
Ban spera cu mescos cu a socede na Hulanda nos pueblo habri su wowo na tempo y no laga hamber, door di e tanto medida cu e gobierno aki a tuma y lo sigui tuma, bira e motibo pakiko lo cuminsa reacciona y exigi tambe cifranan real y un maneho transparente.
Y tur e medidanan aki djis pa e keda “het braafste jongetje van de klas”, y alabes pa e privilegia e companianan grandi hulandes.
Y loke falta ainda!!


text:
Recherche di Oranjestad den weekend a detene un hende homber di inisialnan E.P. Pa menasa. Por sierto un keho cu a wordo entrega contra e persona na 2020 y ministerio publico a haya cu tin suficiente base pa autorisa recherche di Oranjestad pa bay detene e persona aki.
Na momento cu a bay haci e entrada hudicial na cas di e persona aki situa na Tanki Leendert a encontra den un freezer na e cas aki un cantidad basta grandi di marihuana y cocaina. E droga aki a wordo confisca pendiente di mas investigacion.
Pa Cuerpo Policial por resolve mas caso cooperacion y informacion di pueblo di Aruba ta hopi importante pesey nos ta pidi si bo tin cualkier informacion jama nos tiplijn: 11141. Nos ta garantisa cu bo ta keda anonimo.


text:
Ronella Tjin Asjoe-Croes no tin pensa di renuncia como directora di ATA
Ayera directora di Oficina di Turismo Aruba (ATA), Ronella Tjin Asjoe-Croes a tene su prome conferencia oficial di prensa pa loke ta trata 2016....
Herman Hek a huramenta como griffier nobo di Staten
Drs. mr. Herman Hek, a huramenta como e griffier nobo pa Parlamento di Aruba diahuebs. Hek aki a wordo escogi unanimamente, door di tur...
Director di HOH Ezzard Ciliƫ: Parti diagnostico pa hospital ta esencial
Pa hospital ayera tabata un dia special unda cu a tuma luga e apertura di Fundacion Servicio Laboratorio Medico Aruba (FSLMA) y pa nan...
Den caso gobierno bolbe viola veredicto, e mester paga 25 mil florin pa dia
Ayera hues a duna veredicto den e caso di Ocean Z cual ta indica cu gobierno y Zissu Properties N.V. a perde caso contra...
Annemieke Dijkhout: No ta facil pa hende sordo funciona den comunidad
Quota Club pa mas di 25 aƱa ta trata e campaƱa di earplug. Sra. Annemieke Dijkhout service commitment di Quota Club International Aruba kier...
ATA lo enfoca riba calidad y desaroyo di nos producto turistico na 2016
Awe mainta directora di Oficina di Turismo Aruba (ATA), Ronella Tjin Asjoe-Croes a tene su prome conferencia oficial di prensa pa loke ta trata 2016. Durante...
Mediador di Gobierno: āDen mundo di casino tin preocupacion…ā
Prome cu ceramento di aƱa, Mediador di Gobierno sr. Anselmo Pontilius a premira cu e situacion di Aura Casino ta un batimento di bel...
Serlimar ta flexibel pa areglo di pago pa servicio di recoge sushiā
Aunke e clientenan di Serlimar ta pagando keto bay pa e servicio cu nan ta ricibi di pikimento di sushi na domicilio, ainda un...
“Notaris no a actua corecto tampoco den caso Ocean Z”
Segun abogado cu ta defende e grupo di habitantenan Preserva Malmok Sr. Lincoln Gomez a bisa Bon Dia Aruba, no ta gobierno y Zissu Properties...
Minister Sevinger ta bisa cu e no a otorga tereno na Rincon
Minister Sevinger a duna di conoce cu e ta compronde cu oposicion tin un trabou pa haci, pero ta kere cu mester averigua miho...


text:
ORANJESTAD – Dialuna 29 di juni, den conferencia di Prensa di Gobierno di Aruba, Prome Minister Evelyn Wever-Croes a anuncia e condicionnan cu Hulanda a pone pa asina Aruba ricibi e fiansa di e 3de Tranche. Den e carta di dia 18 mei ultimo, den cual a duna e aprobacion di e fiansa di 2e tranche, Rijksministerraad (RMR) a pone como condicion pa e 3e tranche pa Aruba, cu mester bin un entidad cu lo ricibi e fondonan den futuro, y cu lo tene supervision con e fondonan ta wordo uza. Gobierno di Aruba a pidi mas informacion riba e entidad ey varios biaha, y diahuebs ultimo a wordo priminti cu lo manda esaki dialuna 29 juni, pues apenas 4 dia prome cu RMR cu lo mester a tuma luga diabierna 3 di juli. Sinembargo, e informacion aki no a wordo ricibi.
Hulanda mientras tanto, a pidi mas tempo pa manda e informacion por escrito tocante e entidad nobo cu nan kier pone como condicion. E tema di fiansa pa Aruba lo wordo trata den e reunion di RMR di 10 juli, un siman mas leu. Naturalmente esaki, Prome Minister ta remarca, ta pone mas presion.
Alabes, esaki ta pone cu e consultanan cu Gobierno a propone e siman aki cu gremionan y cu Parlamento, a wordo posponi cu un siman tambe.
Prome Minister a duna di conoce cu Gobierno lo mantene pueblo informa di cualkier desaroyo riba e tema aki.


text:
Dreamteam ayera, djamars 31 di oktober 2017, a bolbe titulá kampion sòfbòl maskulino klase superior. Asina aki e ekipo a prolongá e titulo kampionil. E tim a gana tambe e di tres wega dje seri final kontra di Suffisant Eagles: 6-1.
Curaçaose Softball Bond (CSB) por mira’tras riba un tremendo kampionato maskulino ku ayera a yega su fin ku e seri final. E enkuentronan a tuma lugá den Post 6 Ballpark na Rio Canario.
Dreamteam no a laga niun duda di tabata e mihó ekipo maskulino i den final a pasa 1, 2, 3 riba Suffisant Eagles den e seri ‘best of 5’. Pues e tim no a pèrdè niun wega den final i pa di dos aña konsekutivo ta gana e titulo.
Den e di tres wega final atrobe picher Frensel Meyer tabata tremendo riba montíkulo pa Dreamteam. Ela pèrmití solamente 1 kareda i 2 hit na Suffisant Eagles, miéntras ku ela tira 9 ponche. Por sierto ela keda skohé komo hungadó mas balioso dje final. Den 12 entrada di trabou e picher estelar a ponchá 21 bateadó.
E mihó bateadó den e di tres wega final a resultá Richeron Michel di Dreamteam. Ela dal 2 hit den 3 turno. Picher pèrdèdó tabata Alexander Rodriquez.


text:
WILLEMSTAD – 25 di aprel 2019 – Mirando e ròl kresiente di turismo i e branding nobo ku a keda lansá resientemente pa Kòrsou, ‘Feel It For Yourself’ esta ‘Sintié pa Bo Mes’, a yega e momentu pa un wèpsait nobo. Ofisina di Turismo di Kòrsou (CTB) a traha riba un wèpsait nobo kual awor a keda lansá. E wèpsait nobo ta konsistí di kolónan vibrante i imágennan espektakular di nos pais tantu den forma di potrèt komo video ku sigur lo lanta kuriosidat serka tur potensial biahero pa nan bin eksperensiá nos pais. CTB pa medio di e wèpsait nobo ta ofresé e biahero un plataforma fásil ku ta yud’e krea un eksperensia memorabel tantu promé, durante komo despues di su vakashon riba nos pais. Na mes momentu e wèpsait nobo mester sirbi tambe pa brinda informashon na tantu stakeholders pafó komo esnan aki na Kòrsou.
Curacao.com ta un di e hèrmèntnan importante ku ta forma parti di e merkadeo digital ku ta keda hasí pa atraé mas bishitante pa nos pais. E wèpsait nobo ta tene kuenta ku e biahero di awendia ta buska rekursonan ku por yud’e organisá i plania su biahe. Hasiendo uso di e curacao.com nobo e usuario tin e oportunidat pa por ehèmpel e mes krea un itinerario i pa asina despues e bishitá i eksperensiá diferente atrakshon turístiko riba nos pais. Otro komponente ku tambe ta inkluí den e wèpsait nobo ta eksperensianan outéntiko di esnan ku ya a yega di bishitá nos pais.
E wèpsait nobo ta na 6 idioma. Awor Franses a keda inkluí na e idiomanan ku tabatin den e wèpsait anterior esta, Ingles, Hulandes, Spañó, Portugues i Aleman. Di e manera aki, CTB kier brinda bishitantenan den e merkadonan mas grandi tur informashon di Kòrsou den nan mes idioma. Invitá spesialmente bo konosínan den eksterior ku ainda no a bishitá nos pais pa nan tambe bishitá curacao.com i sa mas di nos dushi pais Kòrsou.


text:
Catcher Chadwick Tromp a saca su di 8 homerun diahuebs anochi, mientras nan tabata gana 7-0 pero ta bin perde esaki pa un careda den liga Triple A.
Ne momento nan aki Chadwick tin 24 RBI den 18 wega y ta batiendo actualmente cu un averahe di 317. Locual ta campionato di aña pasa e la termina cu 6 homeruns, 24 RBI’s den 60 wega cu 2 ekipo.
Equipo Braves lo a tuma Chadwick den nan man for di San Francisco Giants 21 September 2021.
Chadwick su di 8 homerun a extende su hitting streak pa 13 wega largu, su RBI pa 11 wega largo, y extra base hits como record pa Gwinnett ta na 9 wega largo.
Sigur un palabra di exito pa Chadwick Tromp y pronto Aruba lo kier mira Tromp den grandes liga.


text:
Shanayah ta keda afo di Weganan Suramericano
Shanayah ta sufri un caida fuerte durante Copa Mundo
Atleta elite, Shanayah Howell ta sufri un caida fuerte durante Copa Mundo y ta keda afor di e Weganan Suramericano 2022.
Shanayah su participacion den e Weganan Suramericano na Asuncion, Paraguay a bira prakticamente imposibel despues cu e atleta Arubano a sufri un caida fuerte durante e competencia di Copa Mundo na Bogota, Colombia consecuentemente e la fractura su clavicula. Shanayah mester a competi awe diahuebs como e ultimo atleta di Aruba na Asuncion, Paraguay den e Weganan Suramericano 2022.
Esaki sin duda ta un momento fastioso pa e atleta Howell. Awor Shanayah lo mester pasa den e proceso di revalidacion y recuperacion.
Nos kier a desea Shanayah tur clase di exito y cu pronto e ta bek riba e pista di BMX.


text:
WILLEMSTAD – 14 di novèmber 2022 – Ofisina di Turismo di Kòrsou (CTB) ta raportá ku Kòrsou a risibí un total di 400.576 turista di estadia durante e promé 10 lunanan di aña 2022 kual ta un kantidat di 19.586 turista di estadia adishonal kompará ku e mesun periodo na 2019. Na 2019 e kantidat registrá durante e mesun periodo tabata 380.990. E rekuperashon di e prestashon promé ku pandemia ta kontinuá sigun nos ta yegando fin di aña. Faltando solamente 2 luna pa 2022 terminá, CTB ta proyektá ku gran satisfakshon ku Kòrsou lo alkansá un kantidat rèkòrt di turista di estadia si e situashonnan aktual permanesé. Sifranan ku CTB a raportá anteriormente tabata un kantidat di 467.538 na 2015 i 463.684 na 2019.
Prestashon òktober 2022
CTB ta raportá un kantidat di 44.914 turista di estadia pa luna di òktober. Ku e kantidat aki, luna di òktober 2022 ta e di dos luna den e aña aki ku e mihó prestashon. E luna ku e mihó prestashon te na e momentunan aki ta luna di yüli na momentu ku nos a risibí 48.246 turista di estadia. Ora kompará e sifranan di òktober 2022 ku òktober 2019 por mira ku un kantidat di 10.388 turista di estadia adishonal a keda risibí e aña aki. Kòrsou ta sigui konta ku un tremendo prestashon di e 3 merkadonan prinsipal esta; Hulanda, Estádos Unídos i Colombia. E 3 merkadonan aki huntu ta responsabel pa 71% di tur turista di estadia ku a bishitá Kòrsou durante òktober 2022. E repartishon entre e 3 merkadonan ta di e siguiente manera: Hulanda 44.8%, Estádos Unídos 20.4% i Colombia 5.8. Un kantidat di 63% di tur e turistanan ku a bishitá Kòrsou a skohe un ‘resort hotel’ (esta hotèl grandi, chikí i bùngalo) komo akomodashon. Miéntras 37% a keda den un akomodashon alternativo. Un averahe di 8.6 anochi pa bishitante a keda registrá na luna di òktober.
Europa ta keda e region mas fuerte pa Kòrsou. Na òktober, un kantidat di 23.992 turista di estadia a bishitá Kòrsou for di Europa. Esaki ta 53.4% di e kantidat total di turista di estadia ku a bishitá nos pais. For di Hulanda un kantidat di 20.102 turista a keda risibí, esaki ta 128% rekuperashon kompará ku e kantidat di turista risibí na òktober 2019 na momentu ku 15.708 turista Hulandes a keda risibí. Otro merkadonan sekundario den region di Europa tambe a presta bon. Un kantidat di 1.391 turista di estadia a keda risibí for di Alemania i 905 for di Bèlgika.
For di e region di Nort Amérika un kantidat di 10.696 turista a bishitá Kòrsou na òktober representando 23.8% di e kantidat total di turista di estadia. Di e kantidat aki, un total di 9.166 a bini for di Estádos Unídos na òktober 2022. Na òktober 2019, un kantidat di solamente 4,040 turista merikano a keda risibí. Miéntras e demanda fuerte for di Estádos Unídos ta kontinuá, CTB ta kontentu pa raportá un prestashon positivo for di merkado kanades awor ku Air Canada i WestJet a reanudá nan servisio pa Kòrsou. Un kantidat di 1.530 kanades a bishitá Kòrsou na òktober 2022 miéntras e kantidat registrá na òktober 2019 tabata 853.
For di region di Sur Amérika un total di 5.990 turista di estadia a bishitá Kòrsou. Di e turistanan for di Sur Amérika, 2.601 tabata prosedente di Colombia. E rekuperashon di e merkado di Colombia ta 121%. Na òktober 2019 un kantidat di 2.152 turista a keda risibí. Un total di 902 turista di estadia tabata prosedente di Brazil na òktober 2022. For di region Karibe un total di 3.075 turista di estadia a keda risibí na òktober. Mayoria di e turistanan aki ta prosedente di e paisnan di Karibe Hulandes.
Na luna di òktober un total di 14 barku krusero a bishitá nos pais ku un total di 36.819 turista krusero.


text: MEXICO CITY — Un avion Mexicano rumbo pa Aruba a wordo tira abou pa militarnan Venezolano diaranson, despues cu nan a drenta espacio aereo Venezolano. Asina e portal Rivera Maya News di Mexico a raporta. Segun e portal, e incidente a keda raporta pa GJ. Domingo Hernández Lárez, di armada nacional bolivarianos (FANB), riba su cuenta di twitter. Segun Hernández Lárez, e avion tipo Sabreliner registra XB-RXG di Mexico pa aeropuerto Reina Beatrix, a cambia rumbo y a drenta espacio aereo Venezolano di un forma illegal y a keda ‘desactiva’ pa e sistema di defensa riba un pista clandestino den estad di Zulia. A compronde cu ta e di 31 avion cu ta wordo derumba desde 2012.


text:
Ta un tradicion cu hopi famia ta bay campa den e temporada di siman santo. Banda di ex-Bushiri Hotel tambe tin mas movecion ultimo añanan cu campamento. E area di Eagle a bira manera poco limita. Ta un custumber cu ora tin campamento tin hopi biaha piscamento tambe. Irvin Alberts ta campando banda di Bushiri cu famia y conocirnan.
Den oranan di 10:30 pm e liña di pisca a ranca duro. El a gara un pisca grandi. Logicamente ningun hende tabata sa kico tabata na caminda pa tera. Despues di bringa pa bon rato a logra trece e Tribon te na canto. Eynan el a kita y kier a bay bek lama. Otronan presente a drenta awa tene e tribon na su rabo lastre trece riba beach.
Despues hopi di esunnan cu tabata campa a core yega pa mira e catch of the night cu e piscado Irvin a logra. Un bon tamaño pa prepara un bon Kerrie Kerrie.


text:
Segun e datonan di un estudio publica pa Universidad of California na Los Angeles, algo indispensabel pa e cabey crece, ta e nutrientenan. Banda di esey tin otro bon practica y habito, cu tambe ta stimula e crecemento. Ta trata di:
Peña cabey
Bo mester peña bo cabey tur dia, por lo menos 3 biaha pa dia, pa stimula e cuero di cabes.
Corta e puntanan
Bo mester elimina e puntanan maltrata, pa e crecemento no stanca.
Proteg’e di calor
Ta importante pa protega bo cabey di e plancha- y blowernan. E temperatura por ta un factor, cu no ta permitie p’e crece manera bo ta desea.
Vitamina
Ta recomenda ingeri biotina, pa e crecemento capilar. Bo mester consumie tur dia den e oranan di mainta.
Hidratacion
Ora bo cabey ta seco, ta limita su crecemento. Ta recomenda pa aplica por lo menos un mascariya pa luna.
Si realmente bo sigui e consehonan aki, bo lo nota e cambionan den un par di siman!


text:
MINISTER CHARLES COOPER A BISHITÁ EMBAHADOR DI REINO HULANDES PA REPUBLIKA DOMINIKANA
MINISTERIO KONSERNÍ TRÁFIKO, TRANSPORTE I PLANIFIKASHON URBANO
MINISTER CHARLES COOPER A BISHITÁ EMBAHADOR DI REINO HULANDES PA REPUBLIKA DOMINIKANA
PUBLIKÁ RIBA 16 NOVÈMBER 2022
Willemstad – Minister Charles Cooper huntu ku su delegashon a bishitá e Embahador di Reino Hulandes pa Republika Dominikana, Sr. Frank Keurhorst, dia 15 di novèmber na Santo Domingo.
Esaki tabata un bishita di kortesia i a interkambiá tokante entre otro LAC4 i seguridat sibernétiko.


text:
Michael Lockard, fiscal federal di New York, a bisa cu segun testimonio di testigo di president di Honduras, Juan Orlando Hernandez, tabata parti di un grupo di narcotrafico cu a produci, transporta y manda cargamento di cocaine na Merca.
E señal contra Hernandez, kende no ta acusa formalmente di ningun delito, a produci durante final di fiscal na e huicio pa cargonan di narcotraficacion y posesion di arma di candela contra hondureño, Geovanny Fuentes Ramirez na e corte federal di districto zuid di New York. Fuentes ta decalra inocente di tur cargo.
Durante e prome dia di huicio, un fiscal a bisa cu Hernandeaz a priminti proteha e narcotraficante mediante e uso di forsa di siguridad y organismo policial. For di cuminsamento di e huicio, Hernandez a rechasa tur señal na su contra.
“Dato oficial di Merca ta permiti e refutacion instante di narrativo falso. Departamento di Merca a informa cu bou mi gobierno e paso di droga a baha di 87% pa 4%. Nos a baha un reduccion di 95.4% un exito tremendo”, el a bisa.
Segun e fiscal, Michael Lockard, Hernandez no solamente a reuni cu Fuentes Ramirez ora cu e tabata candidato na e president pero tambe na 2019 ora cu un di dos mandato presidencial. E fiscal a bisa cu e mandatario a ricibi placa señala pa narcotraficante na ambos reunion.
De acuerdo cu Lockard, Fuentes Ramírez a papia di reunion na ex lider di cartel Los Cachiros, Leonel Rivera Maradiaga, ora nan a topa na un prison, despues di cu nan hib’e prison na maart di 2020 na aeropuerto internacional di Miami.


text:
Den luna di yüni TUI a papia tokante di ampliamentu ku 24 kolega nobo ku lo ta riba kada un di e 13 vuelonan semanal kaminda nan lo bula semper dos huntu.
Willemstad,– Kuminsando e siman aki e kompania di aviashon Tui lo tin 18 flight attendants nobo ku ta papia papiamentu. Nan lo kuminsá traha mesora, despues ku nan a kaba e opleiding ku éksito i a haña nan diploma siman pasá djabièrnè.
E steward i stewardessnan aki lo ser pone spesífikamente riba e ruta entre Kòrsou i Amsterdam. Tui a bisa ku konsientemente nan a skohe pa amplia nan tim ku nos hendenan lokal, paso nan ta duna servisio i por papia i komuniká mas fásil ku e pasaheronan abordo den idioma.
Den luna di Yüni TUI a papia tokante di ampliamentu ku 24 kolega nobo ku lo ta riba kada un di e 13 vuelonan semanal kaminda nan lo bula semper dos huntu.
E motibu dikon seis a kai afó no ta konosí. Ku 24 kolega nobo Tui lo tabatin 185 trahadó na Kòrsou, repartí den e ofisina prinsipal, personal di kabina i esnan ku ta traha den kantornan di Tui.


text:
Partisipashon di Minister GMN na High Level Forum na Bahamas
Partisipashon di Minister GMN na High Level Forum na Bahamas
Willemstad – Dia 20 i 21 òktober último Minister di Salubridat, Medio Ambiente i Naturalesa, drs. Dorothy Pietersz- Janga a partisá na un High Level Forum (HLF-6 Waste) durante di un konferensia di Water and Wastewater na Nassau, Bahamas.
Señor Aubrey Janga, konsehero di Minister i señora Ciaretta Profas ku ta kolaboradó enkargá ku maneho di medio ambiente i naturalesa tambe a partisipá na HLF. E organisashon Caribbean Water and Wastewater Assosiation ta stimulá koperashon regional riba tereno di maneho pa awa, awa residual i sushi.
E tema di e HFL ta: ‘’From Global Resolution to Regional Solutions: ‘’Let’s End Plastic Pollution!’. E tema ta tokante prohibishon di sierto produktonan di plèstik (di un solo uso). Ku esaki, ta atendé un parti di e problema di sushi kune i na mesun momentu stimulá e transishon na un ekonomia sirkular. Diferente otro país den Latino Amerika i Karibe a partisipá i a presentá kon nan eksperensia ta na e momento ku a implementá e prohibishon di plèstik.
Durante e HFL, Minister Pietersz- Janga a hasi uzo di oportunidat pa reuní ku representantenan regional i tambe organisashonnan no- gubernamental (“NGO’s”) ku e meta pa mas kolaborashon regional i internashonal. Asina a reuní por ehèmpel ku representantenan di Aruba, Sint Eustatius i Sint Maarten pa explorá un “center of exellence” den Reino Hulandes pa asina stimulá kopershon regional riba tereno di maneho di sushi.
Esaki ta un punto partikularmente importante pa Kòrsou pa por prepará e implementashon di maneho nobo kon pa atendé ku sierto plèstik. Ministerio di GMN ta aspirá un Kòrsou mas limpi i ménos sushi kantu di kaminda i den naturalesa pa un kalidat di biba mas salú.
Ku e maneho nobo aki den un futuro serkano Ministerio GMN ta spera di redusí e kantidat di plèstik desechabel na Kòrsou. E kantidat grandi di plèstik desechabel den laman i riba tera ta oumentando tur aña ainda. Esaki ta dañino pa nos medio ambiente. Un Kòrsou liber di plèstik ta saludabel pa su habitantenan, krusial pa medio ambiente, atraktivo pa turismo i ku esei bon pa ekonomia sirkular.
1 Riba potrèt Minister Pietersz- Janga na e High Level Forum na Nassau, Bahamas.
2 Riba potrèt Minister Pietersz- Janga huntu ku representantennan di otro pais
durante klousura di e konferensia.
3 Riba potrèt; Minister Pietersz- Janga i señor Marlon Daniels (presidente di
CWWA).


text:
Si bo tin AZV a base di un permiso di estadia of un declaracion (verklaring) pa tempo defini, e ta importante pa bo corda di renoba bo permiso of declaracion pa mantene bo seguro AZV activo y asina evita eventual gastonan medico cu por presenta den e periodo cu bo no tabata segura. AZV ta traha cu DIMAS, e Departamento di Integracion, Maneho y Admision di Stranhero.
Cu cada peticion pa extension (prolongacion) di AZV bo mester corda di email nos na klantenservice@uoazv.aw e siguiente:
- Bo prueba di identidad.
- Si bo mes no por haci esaki, bo representante mester presenta bo prueba di identidad hunto cu su mes prueba di identidad como tambe un carta di autorizacion firma door di bo persona unda bo ta declara cu e representante ta actua den bo nomber.


text:
Traspaso di pashent di dr John Croes
Entrante 1 di augustus 2020 tur pashent inscribi cerca dokter di cas John Croes ta wordo traspasa automaticamente pa un dokter di cas nobo. Motibo di e traspaso automatico aki ta cu e contracto entre AZV y dokter John Croes a finalisa. AZV ta gradici dokter John Croes pa su cuido cu el a duna tur asegurado di AZV desde inicio di AZV te cu awor.
Criteria pa traspaso automatico
AZV a mantene e criterio di ‘woonadres’ pa asina por haci e traspaso di e pashentnan cerca dokternan di cas cu ta keda den cercania. Pashentnan lo ricibi un carta na cas e siguiente simannan informando nan ken ta nan dokter di cas nobo.
Tambe por yama na 5279900, 5279996 of 5279972 pa haya informacion. Ora di yama, mester duna nomber completo, fecha di nacemento y number di AZV.
Cantidad di pashent y lista
E total di 2442 pashent ta wordo traspasa automaticamente pa un dokter di cas nobo. Den caso cu e pashent no ta di acuerdo cu e traspaso automatico pa e dokter di cas cu AZV ta asigna, e ora e pashent por haci un cambio di dokter di cas di su escogencia den luna di september. Pa cu e cambio den luna di september, AZV ta recomenda pa bishita e dokter di cas prome; pa di un banda conoce e dokter di cas y di otro banda haya sa si nan lo por tuma bo (si tin disponibilidad/si tin luga). Akibou e lista di e region y e respectivo dokter di cas unda e pashentnan ta wordo traspasa:
- Paradera/Santa Cruz: un grupo di pashent ta bay dokter Peter van Ool
- Paradera/Santa Cruz: un grupo di pashent ta bay pa dokter Kenneth Croes
- Paradera/Santa Cruz: un grupo di pashent ta bay pa dokter Aruna Singh
- Palm Beach/Malmok/Washington/Oranjestad-West: un grupo di pashent ta bay pa dokter Dinant Esschendal
- Palm Beach/Malmok/Washington/Oranjestad-West: un grupo di pashent ta bay pa dokter Gerrit Croes
- Palm Beach/Malmok/Washington/Oranjestad-West: un grupo di pashent ta bay pa dokter Amarantha Dirksz
- Noord/Oranjestad-West: un grupo di pashent ta bay pa dokter Kareem Aljaf
- Oranjestad-Oost: un grupo di pashent ta bay pa dokter Diantha de Cuba
- Oranjestad-Oost: un grupo di pashent ta bay pa dokter Rosa Vogel
- Noord/Tanki Leendert/Moko/Tanki Flip: un grupo di pashent ta bay pa dokter Orlay Gonzalez Diaz
- Noord/Oranjestad-West: un grupo di pashent ta bay pa dokter Jillian Jones.
- San Nicolas Noord: un grupo di pashent ta bay dokter Brigitte Every.
- Noord/Tanki Leendert: un grupo di pashent ta bay dokter Suyan Sneek


text:
ORANJESTAD, Aruba: Despues di dos siman di e susedido, uzando 27 trahado entre esunnan di NV Elmar y di contratista priva y dos experto di kabel for di Hulanda, awe NV Elmar lo cuminsa uza e kabel grandi di 60KV atrobe. A kap e kabel dos siman pasa, cu consecuencia cu mester a kita coriente den varios area y parti e coriente via otro “feedernan”.
Tabata diahuebs dia 6 di juli ultimo pa mas o menos 10:30am cu e compania di construccion Odinsa, a informa NV Elmar cu nan a kap un kabel di coriente di nan na altura di Young Fellow Bar & Restaurant na altura di Barcadera y cu e tabata bashando azeta. Tecniconan di NV Elmar a activa mesora, a yega na e sitio, a logra tape e kabel y contene e azeta pa asina evita cu e lo a rementa. E accion rapido tabata crucial pa salba e kabel grandi riba cual ta pasa 60.000 volt di coriente.
E mesun diadomingo despues di e susedido, a yega dos experto di kabelnan cu ta traha bou presion di azeta, a yega for di Hulanda pa asisti NV Elmar den drecha e kabel. Den fin di siman pasa a cuminsa test e kabel atrobe y tur prueba a resulta exitoso. Awe mainta a “comisiona” e kabel y e lo keda 24 ora bou “spanning” pa asina diabierna hinke den funcion normal atrobe.
Mester menciona cu e trabou grandi aki ta costa mas o menos 400 mil florin y ta bou responsabilidad di e compania di construccion Odinsa. NV Elmar a sinta na mesa cu Odinsa pa sigura cu ta tene mas cuidao ora di cobamento riba e proyecto di Green Corridor, pa evita inconveniencia na clientenan.


text:
Pa casi 2.30 di merdia alarma grandi tabatin den centro di ciudad pa yega den Caya Roland Lacle unda tabatin un accidente cu herido.
Tur hende tabata papia di un auto cu a bolter pero na e sitio por a mira cu e vehiculo no a bolter sino a kentel.
Tabata trata di un Suzuki Vitara bayendo direccion di rotonde di Seroe Blanco cu su chauffeur a perde control y a dal den un palo di luz. Door di e impacto e vehiculo a keda den su banda. E señora tras di stuur a cuminsa hiperventila pa cual a pone na un aparato pa regula su respiracion.
Bomberonan a logra e chauffeur via di e bahul, sin mester corta e auto y a transporte cu ambulance pa hospital pa atende cu e lesionnan cu el a sufri.


text:
KRALENDIJK – Djasabra trempan di anochi den presensiá di un gran públiko, a tuma lugá premiashon di Regata 52 riba “stage” dilanti ofisina prinsipal di gobernashon di nos isla.
Diputado sra. Nina Den Heyer i diputado sr. James Kroon huntu ku Miss Turismo Rayshantely Coffie, tabata enkargá ku e parti d premiashon i entregá kada un di e ganadónan nan premio.
A kuminsá ku premiashon di Sunfish, despues Optimist, botonan mikro, botonan piskadó i por último e yatenan i ganadó apsoluto.
Mayoria partisipante tabata presente i a subi esenario segun nan nòmber tabata wordu menshoná.
Despues di entrega di premio a sigui ku diferente presentashon riba esenario prinsipal. Entre otro ”Foyan Boyz”, DJ RO-1 i ICONS ku a duna tremendo presentashon.


text:
Diabierna atardi Departamento di Aduana conhuntamente cu ATIA a hasi entrega di certficado na e graduadonan di e di cinco grupo cu a termina e curso Douane Declarant cu exito.
E curso Douane Declarant ta contene tur locual un declarant mester ta na altura ora di declara mercancia na Douane entre otro pidi exoneracion di impuesto, bai den bezwaar y pidi restitutie. E Douane Declarant tambe ta comprende mihor kiko su tarea ta y con pa hasie di e mihor forma na
momento cu e mester hasi un di e procesonan y interpreta e leynan di Douane. Di 27 cursista cu a start 20 a logra termina e curso cu éxito. E tres cursista cu a termina cu mihor puntuacion ta:
1. sr. Claudio Mata di Complete Logistics
2. sra. Amanda Sam
3. sra. Genilee Thiel di Complete Logistics
Departamento di Aduana y Aruba Trade & Industry Association ta gradici tur e cursista pa nan esfuerso y alabes deseanan tur clase di exito den carera como Douane Declarant.


text:
Awe mainta Hulanda a informa cu e prome pashent contagia cu Coronavirus a muri. Rijksinstituut voor Volksgezondheid en Milieu (RIVM) a confirma cu ta trata aki di un hende homber di 86 aña di edad, procedente for di Hoeksche Waard y cu tabata interna den Ikazia Ziekenhuis na Rotterdam. Ainda no ta conoci con e homber a pega cu e virus COVID-19. Ta diadomingo ultimo el a presenta na Spoedeisende Hulp na Hospital cu keho di su “urineweg”, pa cual a haci diferente test y a resulta cu ta Coronavirus e tabatin. A intern’e den un camber di isolacion y awo ta verificando cua nurse y dokternan a trata a pashent pa mira si nan tin sintoma of tin keho riba nan salud.
Di acuerdo cu Ikazia Ziekenhuis, e homber no a biaha pa ningun pais cu tin Coronavirus ni tampoco tabatin contacto cu un persona cu lo tabata na un di e paisnan aki.
Ta bon pa splica cu te awor, mas o menos dos di cada dies pashent contagia cu Coronavirus ta bira hopi malo. Den casonan asina no por tene nan den isolacion na cas, sino mester interna nan den Hospital. Y den e caso aki, por dura simannan largo prome cu nan por cura di e retonan di salud cu Coronavirus ta trece cune.
Porcentahe di morto ta un estimacion
Rijksinstituut voor Volksgezondheid en Milieu (RIVM) a informa cu e porcentahe di morto bou di pashentnan contagia cu Coronavirus ainda ta na 2%. Ta subraya si cu e porcentahe aki ta un estimacion, basa riba informacion disponibel na e momentonan aki. Te cu awor, e casonan fatal ta di pashentnan di edad avansa of cu ya tabata sufri di un enfermedad cronico caba.
Cantidad di casonan na Hulanda ta subiendo
E cantidad di casonan di pashentnan contagia cu Coronavirus na Hulanda a subi awe for di 82 pa 128 pashent, asina Rijksinstituut voor Volksgezondheid en Milieu (RIVM) a anuncia awe mainta. Di e 128 casonan, un total do 101 pashent a pega cu e virus den otro pais of a pega dor di otro pashent cu tin’e caba. Di e pashentnan nobo, solamente 5 ta interna den Hospital, tur otro ta na cas den isolacion.
Mester menciona cu ayera diahuebs tabata e prome dia cu e casonan a subi asina tanto. Hulanda actualmente ta den e fase di “indamfase”, unda ciudadanonan cu tin keho di dolor di garganta of a caba di regresa di biahe for di areanan di risico. E siguiente fase awor lo rekeri extra medidanan, specialmente ora cu Departamento di Salud Publico di Hulanda lo no por atende tur e meldingnan y e lista di areanan di risico sigui crece. Kico Gobierno di Hulanda lo haci e ora ey, nan no kier a bisa ainda.
Coronavirus: Locual Bo mester sa:


text:
Como preparacion pa e temporada di herfst vakantie Departamento di Aduana ta duna e biahero local algun tips pa tene cuenta cu ne:
Formulier Tijdelijke Uitvoer
Departamento di Aduana ta recomenda biaheronan pa registra articulonan practicamente NOBO manera laptop, cellular of tablet na oficina di Aduana na Aerocargo of na Aeropuerto. Esaki ta conta solamente pa articulonan di balor cu ta practicamente nobo y cu e biahero no tin un comprobante cu e producto a wordo cumpra aki na Aruba of cu a yega di cumpre den exterior y cu e derecho di importacion ya ta paga. E formulario ta un comprobante cu e persona a sali cu e articulonan for di Aruba y e ta pa evita cu mester paga impuesto ariba e articulo aki na momento cu e regresa bek Aruba. Tur biahero por download e formulario di Tijdelijke Uitvoer for di riba e website www.douane.aw y jena e formulario di adelanta pero lo mester pasa registra esaki promer cu e biaha na oficina di Aduana na aeropuerto of na e seccion di Aerocargo pa e formulario aki por ta valido.
Exoneracion di impuesto riba ekipahe di biahero:
- Nos ta conseha tur persona cu biaha pa exterior pa tene cuenta cu si cumpra articulonan den exterior pa warda tur comprobante di pago.
- Hasi un calculacion di e balornan di e productonan.
- Si e balor di productonan surpasa 400 florin pasa directamente na balie di Aduana na aeropuerto pa paga impuesto di importacion y of accijns.
- No warda riba e control di Aduana riba ekipahe pa declara productonan cumpra.
- Pasahero por trece un cantidad limita di productonan manera alcohol y tabaco cu exoneracion di impuesto.
Biaheronan y importadornan (di carga) mester ta conciente di e reglanan prescribi den diferente ley encuanto importacion of exportacion di mercancia of transportacion di mercancia cu ta rekeri un permiso y/of cu ta prohibi.
Pa mas informacion encuanto preparacion pa biahero por bishita nos website www.douane.aw.


text:
Entrante prome di januari 2023, salario minimo lo wordo aumenta, pensioen di biehes tambe lo aumenta, lo aumenta reparatie toeslag di pensionadonan y lo reduci impuesto di pensionadonan door di haci calculacionnan separa. Mester menciona, cu Gobierno lo baha impuesto riba tur salario y entrada di tur hende.
DECISION Y ESFUERSONAN DI GOBIERNO PA MEHORA COSTO DI BIDA
A traves di e esfuersonan aki, poder di compra di ciudadanonan lo mehora, y asina e calidad di bida di nos hendenan tambe ta mehora, comunidad lo bay sinti mas e beneficionan y efectonan positivo di decisionan cu gobierno a tuma pa trece alivio pa comunidad, especialmente pa e grupo di personanan mas vulnerabel.
Prome Minister Evelyn Wever-Croes a duna di conoce cu mientras cu Gobierno lo introduci e cambionan positivo aki na comienso di otro aña, e deseo ta pa por haci hopi mas pa comunidad. Lamentablemente pa motibo cu tin cu cumpli cu debenan crea door di gobierno anterior, e espacio financiero ta limita. A pesar di esaki, e ta importante pa comunidad keda positivo y sa cu Gobierno actual ta trahando serio y responsabel, creando mas posibilidad pa por duna mas na comunidad.


text: Diahuebs anochi a drenta informe di cu un persona lo a bira malo ya a sak den otro na PriceSmart, mesora a dirigi un ambulans na e sitio. E personal di PriceSmart a percura pa sera e area unda e victima ta y a inicia cu prome auxilio. Na yegada di e prome ambulans nan a bin encontra un persona masculino benta abao y tabata ser yuda cu prome auxilio di un di e empleadanan, e personal di ambulans mirando cu nan ta cu bay C.P.R. a pidi refuerso di un ambulans mas. Mientras e di 2 ambulans a yega e dama esposa di e paciente tambe a bira malo y a pidi un di 3er ambulans pa atende cu e dama. E personal di ambulans cu tabata haciendo nan maximo esfuerzo pero a mira cu e no ta dunando resultado a pidi pa polis. Na yegada di e patruya a tuma nota di e situacion y a pidi presencia di slachtofferhulp y tambe di dokter. Na yegada di e dokter no a keda nada otro cu e persona a fayece. Na famia di e fayecido ta bay nos mas sincero palabranan di condolencia.


text:
KRALENDIJK- Den último simannan Boneiru ta mirandu un subida atrobe den e kantidat di kasonan di COVID-19. Esaki ta konta ámbos pa e kantidat di hende ku ta bin pa pasa tèst, komo e porsentahe di hende ku ta tèst positivo.
Segun sifranan di Entidat Públiko Boneiru (EPB), e kantidat di hende ku a pasa tèst a subi ku 40% den un solo siman. Banda di esei, por a nota un oumentu di 25% den e kantidat di hendenan ku a tèst positivo.
Sigranan di EPB ta mustra tambe ku e kantidat di tèstnan positivo a yega su punto mas haltu for di mei di e aña aki. Por nota ku e kantidat di kasonan na Boneiru no ta bahando ainda, kontrali na e situahon na Hulanda, kaminda si por mira un tendensia pa abou.
Di otro banda, asina EPB ta nota, e kantidat di hende ku COVID-19 ku ta resultá den hospital na Boneiru ta keda hopi abou. E siman aki atrobe por a nota un solo kaso di un hende ku a keda interná na Fundashon Mariadal pa motibu di COVID-19.


text:
Kralendijk- Pa un di dos dia, e kantidat total di kasonan di Covid-19 na Boneiru a keda mas kos. Ku un infekshon nobo i un hende ku a rekuperá e kantidat total a keda 15.
Na tur 12 hende a bai pasa tèst, loke ta ménos di lo normal.
E situashon di Covid-19 na Boneiru aktualmente no ta mustra alarmante, spesialmente no ora kompará esaki ku Kòrsou ku ayera den un solo dia a agregá kasi 100 kaso nobo.
Mester nota ku e grado di bakunashon na Boneiru ta mas haltu ku esun na Kòrsou. Ta interesante pa sa òf pa studia si esaki ta un faktor determinante.


text:
KRALENDIJK – Digicel Bonaire a entregá premio na e persona kende a bira e felis promé ganadó di e kampaña ‘Shake to Win ku Digicel’. Ta trata di Sisi Clarenda ku a gana 2500 dòler kèsh. E aktividat di entrega di premio a tuma lugá na ofisina di Digicel den sentro di suidat kaminda Crace Winklaar a konta kon el a tuma kontakto ku Sisi momentu ku a bira konosí ku el a gana e premio. Sisi tambe a papia i a konta kon e no por a kere ku el a gana e premio. El a menshoná di ta hopi kontentu i ta un kliente fiel di Digicel i ta keda pa semper ku Digicel. Gerensia di Digicel a partisipá ku esaki ta un regalo di sorpresa pa un di su klientenan i ku e siguiente sorteo lo ta 28 di desèmber unda lo saka un segundo ganadó di 2.500 dòler aki na Bonaire.
Kòrda e rekisito nan pa bo tambe por gana premio:
– MyDigicel app updated pa vershon 3.0
– D’MUSIC instalá i aktivá
– Plan di data di mínimo 3 dia òf mas.


text:
Diaranson anochi RST, hunto cu departamento di impuesto y Douanne a tene un entrada judicial cu deferente otro departamento pa cu Casinonan ilegal. Esakinan a lanta cabes depsues cu casinonan a cera durante e pandemia. A haci e razzia tanto na Dakota Shopping Paradise y na Sabana Blanco.
Na Dakota Shopping Paradise Fiscal tambe tabata presente a drenta paden pero no a topa cu ningun cliente, a haya cosnan cu a tuma den beslag. Tip cu autoridad a haya a haci cu tabatin un investigacion grandi pa algun luna.Mes momento e fiscal di Ministerio Publico a bishita tambe na Sabana Blanco y autoridad a notifica un compania di yabi pa asina habri e porta pa autoridad drenta y haci su entrada hudicial pa confisca cosnan.
Na Sabana Blanco / Wayaca ora cu e compania di yabi a logra habri e porta autoridad a drenta y a topa cu basta mesa y a laga tuma esaki den beslag bou ordo di e fiscal. Personal di CEA y team di aresto a uni den e accion grandi aki cu a cuminsa for di trempan.


text:
Detenshon relashoná ku maltrato relashonal.
KOMUNIKADO DI PRENSA 552/2022
22 novèmber 2022
Detenshon relashoná ku maltrato relashonal.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 22 di novèmber 2022 alrededor di 15.00’or, Sentral di Polis a dirigí un unidat
polisial na Argentinaweg, pa un bringamentu entre un pareha.
Na yegada di e unidat polisial a topa ku un dama ku a deklará na polis ku un ratu promé e
tabatin un diskushon ku su pareha ku a terminá den maltrato.
Na e sitio a detené e hòmber sospechoso F.F.M., nasé na Kòrsou di 33 aña di edat, pa
maltrato relashonal.
A presentá e sospechoso dilanti di un fiskal ouksiliar, ku a ordená su enkarselamentu
pendiente di mas investigashon.


text:
PREPARASHONNAN TA KONTINUÁ PA NOS SELEKSHON DI DAMA U-17 SU PARTISIPASHON NA E CONCACAF WOMEN’S U-17 CHAMPIONSHIP! NOS HUNGADÓNAN TA KONOSÍ!
PREPARASHONNAN TA KONTINUÁ PA NOS SELEKSHON DI DAMA U-17 SU PARTISIPASHON NA E CONCACAF WOMEN’S U-17 CHAMPIONSHIP!
NOS HUNGADÓNAN TA KONOSÍ!
Djadumingu, 17 di òktober binidero, nos selekshon nashonal di dama kategoria U-17 lo sali pa Bradenton, Florida pa partisipá na e CONCACAF Women’s U-17 Championship ku lo tuma lugá di 20 pa 24 di òktober 2021.
Manera ya nos a avisá nos selekshon ta konta ku un grupo di 6 refuerso ku a bin for di Hulanda i Boneiru p’asina fortalesé nos selekshon durante e torneo aki.
Ta trata di Nyjhean-Anne Rier, Lygaira Pieters i Thahima Willems ku ta militá den Red Diamonds aya na Boneiru. Tambe a bini Ludmarie Flaneur ku ta militá den Xerxes DZB, Draynishaina Uranie ku ta forma parti di V.V. Spijkenisse i Daylaina Seip ku ta hunga den e ekipo De Zwervers aya na Hulanda. E 6 hungadónan aki huntu ku e sobrá 14 hungadónan ku ta militá den diferente ekipo di dama aki na Kòrsou, lo siguí prepará pa duna un bon bataya durante nan próksimo kompromisonan.
Nos selekshon nashonal di dama kategoria U-17 ta konsistí di un grupo di 20 hungadó.
E selekshon ta wòrdu dirigí pa Sra. Ana Vargas ku ta wòrdu asistí pa Sra. Gesilene Kerindongo huntu ku Reynold Mercera komo asistentenan tékniko.
Sr. Luke Cattet huntu ku Sr. Clinton Leocadia ta e fisioterapistanan di e selekshon miéntras Sra. Olga Pita Da Silva ta e masahista i dòkter Fillet tambe a kompañá e selekshon.
E hefe di delegashon ta Sra. Hassnah Elhage ku a remplasá Sra. Fabi Constansia ku no por ta tei pa motibunan di salú.
Nos selekshon ta konsistí di e siguiente hungadónan;
- Rushaviana Petronilia (Jong Holland)
- Deyanisha Dorcas (Hubentut Fortuna)
- Charnainelys Andrea (Vesta)
- Julainy Thielman (Wishi Marchena)
- Gervionna Martina (Jong Colombia)
- Ludmarie Flaneur (Xerxes DZB, Hulanda)
- Nyjhean-Anne Rier (Red Diamonds, Boneiru)
- Lygaira Pieters (Red Diamonds, Boneiru)
- Raëngely Keller (Excellence School)
- Queen-Jelly Alexandre (Vesta)
- Draynishaina Uranie (V.V. Spijkenisse, Hulanda)
- Gionella Calvenhoven (Vesta)
- Daylaina Seip (De Zwervers, Hulanda)
- Soerianieh Nucatia (Excellence School)
- Kaaisha Constansia (Excellence School)
- Thahima Willems (Red Diamonds, Boneiru)
- Kishana Mathilda (Jong Holland)
- Aukje Moerdijk (Inter Willemstad)
- Queennaily Geertruida (Jong Holland)
- Roshanthely Coffi (Jong Holland)
Preparashonnan ta kontinuá pa nos selekshon nashonal di dama kategoria U-17 su partisipashon na e CONCACAF Women’s U-17 Championship ku lo tuma lugá di 20 pa 24 di òktober 2021 na Florida.
15 òktober 2021


text:
Nos a pasa den e tempo tumultuoso atrobe di presupuesto, y awor nos por laga e debatenan careciente di nivel nos tras. Manera por a constata, no a cambia mucho, e debatenan ta mes pober cu semper. E siman cu oposicion a scoge pa no t’ey mes, e ambiente tabata hopi ameno, loke tabata di comprende pasobra e tabata un fiesta na cas, sin intromision di otronan cu no lo tabata bonbini, pero ley ta bisa cu nan mester t’ey. En todo caso un parlamento no t’ey pa pasa tempo den tranquilidad, pasobra e ta keda un campo di bataya. Ora e siman aki oposicion a bolbe, bo ta casi puntra bo mes si e tranquilidad di e siman anterior no tabata mihor. Esey no pasobra ta oposicion ta e factor negativo, pero por a ripara cu e ambiente enemistoso y venenoso a bolbe di inmediato.
Awor, esey ainda no ta e problema mas grandi. Por bisa cu varios parlamentario y ministro ta carece di e cualidadnan necesario pa ta critico y al caso, pa reta y contesta nan contrincante, pero dentro di cierto limite. Lamentablemente nos a mira e sala baha atrobe na e nivel di hinca famia y amigo den e asunto, perdiendo un dado momento completamente di vista ta pakico nan tabata eyden. Tin hende cu nunca lo siña, y ya cu nan t’ey a base di voto, que sea asi.
E problema grandi ta cu nos no ta mira nivel di analisis y di debate ta bay dilanti. Nos ta duna ehemplo. Un dado momento ta subi mesa e hecho cu un parlamentario di oposicion tin un opinion fuerte tocante tamaño y prestacion di nos aparato publico. Den esey regularmente ta referi na e ley cu ta regla derecho y deber di ambtenaar. E ley mester desaparece pa prestacion di ambtenaar mehora? No, pero tin hopi aspecto cu mester reparacion si. En todo caso, nos ta haya henter un cuenta yoron tocante e falta di curazon y sentimento ‘pa pueblo’ di e señor ey. Relevante? No, pasobra ora ta papia di aparato publico, pueblo ta solamente envolvi pa paga e gastonan y haya mal servicio. Contal cu den e tipo di discusion aki cu no ta logra drechi pa yega na e nivel di e riool dilanti parlamento, nos no ta tende absolutamente ningun palabra sensato cu tin algo di haci cu e tema. Asina a perde un oportunidad pa papia den serio tocante e asunto aki, pasobra e ta un di e problemanan clave cu nos tin. Ta un asunto unda si tur cos ta bay bon, gobierno mester ta poniendo su maximo esfuerzo pa logra drecha esaki. Y den esaki, tin un banda facil y un banda mas dificil. E banda facil ta pa bisa den termino general kico mester sucede: un payroll mas chikito, cu menos gasto, creando espacio pa emplea un aparato publico di mas conocimento y habilidad. Awor claro cu ni riba esey nos no ta haya consenso, aunke riba papel esey ta e idea di loke gobierno ta trahando ariba, cu apoyo Hulandes. Por ta cu mescos cu e asunto financiero nan no kier e cambionan y ta keda fingi di ta interesa di drecha algo; pero laga nos duna nan e beneficio di duda. Y e ora, esaki ta e parti dificil: ta costa nos por lo menos dos periodo di gobernacion pa nos realmente sanea e aparato publico y pone tur cos cana manera mester ta! Esakinan ta proceso asina complica y costoso, cu resistencia politico contra cambio, di cualkier banda cu e ta bin, lo frustra e intentonan bon, di cualkier banda cu nan ta bin.
Si nos ta sigui cu e practica di kibra tur cos cu un otro ta construi, anto nos no mester cuminza mes cu ningun proceso largo y dificil den e afan di kier mehora gobernacion. Awor, den e situacion actual, nos mag supone cu gobierno ta trahando, pero como cu e practica di informa nos ta estilo di CIA (‘on a need to know basis’) realmente no tin tanto detaye conoci y nos lo por comenta dia nos yega asina leu di haya sa.
Di otro banda, nos ta haya cu oposicion mester ta hopi mas activo y haci hopi mas pregunta den mas detaye. Nos ta keda demasiado pega den e nivel mas general, cu no ta brinda informacion pa por comprende mihor kico ta pasando. Un ehemplo: algun aña atras e actual ministro di finanzas a publica un lista di e payroll di gobierno, traha pa IMF, cu e cantidad di personal di tur diferente categoria, mas loke tabata e gastonan pa cada categoria. Ey nos a bin haya sa cu gobierno tabata paga mas di 8.000 salario pa luna, y nos tabata di acuerdo cu e mandatario cu esey no tabata un situacion sostenible. Nos a tende despues un parlamentario exigi un update tur aña, o cada seis luna? Esey yama controla gobierno… Y no ta prohibi tampoco pa parlamentario cu ta apoya gobierno haci e mesun pregunta, ta pesey ta paga su salario tambe, no pa e ta cheerleader so.
Mescos cu ta absolutamente necesario pa eleva nivel y prestacion di e aparato publico, esey ta necesario tambe den parlamento. Si no, mas y mas nos lo mester yega na e conclusion cu parlamento no tin valor agrega, pero ta simplemente un apendix di ehecutivo. Y si esey keda asina, anto e ta den practica, irelevante…


text:
Kralendijk [20 di sèptèmber 2020] – Después di algun siman intensivo ku preparashon nan pa e siman di turismo, Tourism Corporation Bonaire (TCB) ta tuma e desishon preventivo pa posponé i adaptá su aktividatnan. Riba 27 di sèptèmber 2020 ta selebra ‘World Tourism Day’ i pa konmemorá esaki TCB a prepará diferente aktividat durante henter un siman. E aña akí,
a plania e siman di turismo un tiki diferente kompará ku e añanan anterior. Kuminsando 19 di sèptèmber ku un ‘One-Hour Coastal Clean-up’ i pa terminá dia 26 di sèptèmber tambe ku un ‘One-Hour Coastal Clean-up’.
Durante e siman di turismo, TCB lo a demostrá prinsipalmente na nos hobennan, e importansia di turismo, no solamente pa e ekonomia di Boneiru pero tambe pa e komunidat. Algun di e aktividatnan ta; kompetensia di poema ku e tema “Turismo na Boneiru” i otorgamento di premio pa hoben di skolnan basiko, lansamento di e buki “Turismo na Boneiru, Bo Futuro!” i rekorido pa entrega e buki na skolnan básiko, ‘One Hour Coastal Cleanup’ durante “World Clean-up Day” i mas.
E aktividatnan menshoná ta ser posponé i lo ser evaluá despues di 30 di sèptèmber pa un fecha nobo. Tambe TCB lo a presentá un vidio edukativo demostrando e diferente ofishinan ku tin den e
sektor turistiko. E aktividat aki ta un aktividat virtual i a opta pa esaki si bai dor. E meta di e vidio ta pa e hobennan por mira kon nan por kombertí nan interes of hòbi den un profeshon den e sektor turistiko, den futuro.
TCB ta ekstende un invitashon na pueblo di Boneiru pa sigui nos riba nos paginanan di Facebook i Instagram na ingles “Bonaire Tourism” i na papiamentu “Tourism Corporation Bonaire”. Suskribí na nos “newsletter” via marketing@tourismbonaire.com, pa keda bon informá di tur desaroyo den turismo na Boneiru. Alaves TCB ta rekorda pa mantene distansia
sosial, husa tapa boka, laba man mas frekuente i sigi e informashon i anunsio di medida di parti di gezaghebber.


text:
Director di DTP (Departamento di Transporte Publico) sr. Theo Kock ta aclara riba asunto di trahado cu a bisa cu su permiso a keda nenga di trahado cu a tabata persecucion politico. Sr. Kock ta bisa cu tur e test cu ta wordo haci.
Ora cu e persona a haci su test, el a core e prome biaha anto a ripara cu e persona no ta coriendo bon ‘no ta apto pa sigui core’. Sr. Kock a bisa cu e pa siguridad den trafico e no ta bon y pa motibo a pone den rapport cu no a pasa e test.
E vergunning aki ta pa un aña pa persona cu tin mas di 65 aña di edad cu mester keda haci’e tur aña. Tambe ora a cuminsa haci pregunta den e test, e persona no tabata contesta na un manera corecto.
Un otro punto cu e ta menciona ta e parti di SVB caminda e persona mester haya un goedkeuring positivo for di e departamento pa por tambe haya su permiso. Cu tur señalnan cu e persona no a pasa y a druip tres biaha a pone cu no por a haya e carchi.
Sinembargo e persona a pidi afspraak ‘cu no ta costumber’ pa haci un di dos test. Den e siguiente test e persona a bolbe faya den e test di core y e contestanan e no a haci completamente bon.
Sr. Kock ta bisa cu a wanta pa varios luna pero tur cos ta basa riba ley y no tin nada di persecucion politico. Tur ta wordo midi mescos.


text:
Un protocol no tin validez mas si un persona haci mal uzo di dje.Na e momentonan aki, ami Aquannette A. Gunn a dicidi di reacciona relaciona cu tur loke ta bayendo rond riba medionan social. Na prome luga mi kier enfatisa cu segun e Ordenansa Electoral ami a keda apunta pa forma parti di e 21 parlamentarionan di pais Aruba pa e siguiente 4 aña.
Ta berdad cu cada candidato a firma un protocol, cual tabata un palabracion interno y ta basa riba confiansa. Mi persona no ta confia Sra. Solangel Lacle debi na su comportacion insano durante henter e campaña cu a laga un sabor amargo y di desconfiansa cerca mi persona.
Ademas el a uza e protocol como tool di campaña contra di su mesun coleganan door di pidi hendenan vota p’e y no pa su coleganan. Sra. Solangel Laclé no tabata sigui palabracionnan haci durante reunionnan di partido, mucho menos e tabata respeta nan.
Tambe el a practica canibalismo. Pues e tabata pidi mi famia y amistad na un forma insistente y persistente pa vota pa su persona enbes di mi. Esaki pa mi ta muestra di falta di etica y falta di colegialidad y pa mi el a demostra di ta un persona INCONFIABEL. Si durante henter campaña el a sa di viola palabracionnan haci, ki garantia partido MAS por tin den INTEGRIDAD Y HONESTIDAD di un persona asina.


text:
KRALENDIJK – Direktiva di sindikato BPWU i FEDEBON ta hasi un yamada di urgensia na TUR trahadó di BOPEC pa asistí na un reunion extraordinario awe djarason atardi pa mitar di 4 den kantina di BOPEC. Esaki ta pa haña informashon di e último desaroyonan ku ta tumando lugá. E reunion aki ta di sumo importansia pa TUR hende t’ei i risibí informashon.
Pues awe tardi pa mitar di kuater (3:30PM) reunion di urgensia pa TUR trahadó di BOPEC den kantina. Un boka bisa otro.
KRALENDIJK – Direktiva di sindikato BPWU i FEDEBON ta hasi un yamada di urgensia na TUR trahadó di BOPEC pa asistí na un reunion extraordinario awe djarason atardi pa mitar di 4 den kantina di BOPEC. Esaki ta pa haña informashon di e último desaroyonan ku ta tumando lugá. E reunion aki ta di sumo importansia pa TUR hende t’ei i risibí informashon.


text:
…Presensia di Miss Universe Curaçao srta. Kanisha Sluis a hala hopi atenshon pa Kòrsou…
WILLEMSTAD- 4 di mart 2016 – Tur aña di nobo Kòrsou ta partisipá na ‘Vitrina Turistica ANATO’ na Bogota, Colombia. E aña aki tabata e di 35 edishon kual a tuma lugá na Corferias, Bogota Colombia. Durante dianan 24, 25 i 26 di febrüari último Ofisina di Turismo di Kòrsou (CTB) a forma parti di e feria di turismo ANATO. Ta trata aki di un feria na kual mas di 30 pais ta partisipá pa asina promové nan destinashon. ANATO ta e plataforma perfekto pa interkambiá ku partnernan importante den e mundu di turismo manera aeroliñanan, agentenan di biahe i operadornan di tour. Mas di 30.000 persona a bishitá e feria. E aña aki e booth di Kòrsou a konta ku presensia di nos elegante Miss Kòrsou, srta. Kanisha Sluis kual sigur a hala atenshon pa Kòrsou.
Srta. Kanisha Sluis, tòp 10 finalista di Miss Universo 2015 a interkambiá ku bishitantenan durante di e dia di apertura di e feria i manera un bon embahadora e tabata saludá i saka potrèt ku tur ku tabata aserk’é. Tambe el a sa di hala atenshon di media ku tabata presente na e feria. Tur ku a bishitá e boothdi Kòrsou a keda impreshoná pa e kuantioso posibilidatnan ku Kòrsou ta ofresé durante henter aña komo destinashon karibense. Un biaha mas partnernan den nos industria turístiko lokal a forma parti esensial di Kòrsou su partisipashon durante ANATO 2016, e aña aki a konta ku partisipashon di: Curacao Marriott Beach Resort & Emerald Casino, City Suites Curaçao, Livingstone Janthiel Resort Curaçao, ACOYA Hotel Suites & Villas, InselAir, Sunscape CuraçaoResort, Spa & Casino, Hilton Curaçao, Holiday Beach Hotel and Venetto Casino, Papagayo Beach Hotel, Santa Barbara Beach & Golf Resort Curaçao, Business Serenity & Tours, Scooby Tours, Sambil Curaçao, Curaçao Airport Partners i CHATA. Kòrsou tabatin un booth di dos piso den e sala prinsipal di e feria. E parti abou a keda usá pa e tim di Kòrsou duna informashon di nan produkto i servisionan i e di 2 piso a fungi komo área di negosiashon na unda ku e partnernan por a tene reunionnan di benta i kòmbersashonnan privá. Tambe a hasi uso di e oportunidat pa promové e diferente eventonan ku lo bai tuma lugá na Kòrsou próksimamente.


text:
…Turismo a produsí 760 mion florin den e promé 8 lunanan di aña…
WILLEMSTAD – 7 di òktober 2018 – Ofisina di Turismo di Kòrsou (CTB) ta raportá 19% di kresementu den kantidat di turista di estadia na ougùstùs 2018. Den sifranan apsoluto ta trata aki di 5.998 turista mas na ougùstùs 2018 hibando e total na 36.861 turista di estadia kompará ku 30.863 e mesun luna aña pasá.
Kòrsou a risibí 14.031 turista di estadia for di Hulanda. Hulanda e merkado for di kual nos ta risibí mas tantu turista, a klousura ougùstùs ku un kresementu di dòbel sifra di 10%. Hulanda ta kontinuá komo e merkado prinsipal; 38% di e total di turista risibí ta prosedente for di e pais aki. E buelonan ku a inisiá 18 di yüni último entre Bruselas i Kòrsou a resultá den 28% mas turista for di Bèlgika na ougùstùs. Un total di 494 bishitante prosedente di Bèlgika a bishitá Kòrsou na ougùstùs 2018.
For di Estádos Unídos un kresementu di 43% a keda registrá na ougùstùs 2018. Ta promé biaha ku nos a risibí mas di 2000 bishitante prosedente di Estádos Unídos kompará ku e luna anterior. E echo ku e zomer aki nos a konta ku muchu mas stul adishonal a resultá den un prestashon ekselente na ougùstùs 2018. Pa rekapitulá; for di Charlotte nos tabatin e di dos buelo semanal di kual su delaster servisio tabata dia 19 di ougùstùs último. For di Miami tin e kambio di avion di American Airlines pa unu mas grandi. JetBlue a start ku e di kuater buelo semanal for di New York (JFK) riba 19 di yüni. Tur e buelonan adishonal kombiná ku e esfuersonan di merkadeo di Kòrsou dor di CTB i su partnernan a sòru pa Estádos Unídos registrá un total di 6.773 turista di estadia na ougùstùs. Aña pasá e kantidat di turista di estadia prosedente di Estádos Unídos tabata 4.729. For di Canada un total di 773 turista di estadia a keda registrá kual ta un oumento di 3% pa e temporada abou di turismo.
Tur dos merkado di enfoke den Sur Amérika a presta bon na luna di ougùstùs registrando sifranan dòbel di kresementu. For di Colombia un oumento di 72% a keda registrá pa un total di 2.139 turista di estadia. E kresementu den turista di estadia ta komo resultado di e akshonnan di merkadeo den kombinashon ku buelonan charter. Tráfiko for di Brazil a registrá kresementu di 46% na ougùstùs 2018. Total nos a risibí 1.063 brasilero. E kresementu eksepshonal for di Brazil ta komo resultado di e kantidat di stul adishonal ku Copa Airlines for di Panama. Total region di Sur Amérika a krese ku 20%. Venezuela a konosé un bahada di 7% na ougùstùs. E bahada minimal aki kompará ku e lunanan anterior a sa di pusha e kantidat total di e region di Sur Amérika positivamente den kantidat di turista.
Curaçao North Sea Jazz
For di pais bisiña Aruba un kresementu di 60% a keda registrá. Un total di 1.420 turista prosedente di Aruba a biaha pa Kòrsou den luna di ougùstùs. Ta konosí ku bishitantenan di Aruba ta gusta biaha pa Kòrsou pa asina asistí na e Curacao North Sea Jazz Festival (CNSJF). Un otro grupo ku tambe gusta biaha pa Kòrsou den kuadro di CNSJF ta esnan for di Sürnam. Un kantidat di 35% mas turista a keda registrá na ougùstùs. Mayoria surinameño a biaha riba 29 i 30 di ougùstùs. Tambe por mira un oumento den kantidat di turista for di e otro paisnan den kual CTB a promové e festival. Esakinan ta Hulanda, Estádos Unídos, Brazil, Colombia i Venezuela.
Turismo di estadia yanüari te ku ougùstùs 2018
Total Kòrsou a risibí 277.078 turista di estadia durante e promé 8 lunanan di 2018. Esaki ta un kresementu di 6% kompará ku aña pasá. Durante e promé 8 lunanan di aña 2018 un total di 116.348 turista hulandes a keda risibí. Aña pasá e mesun periodo un total di 103.758 turista hulandes a bishitá nos pais pa un kresementu di 12%. For di Estádos Unídos un kresementu di 19% a keda registrá pa un total di 48.970 turista di estadia di yanüari pa ougùstùs 2018. Na 2017, un total di 41.094 turista di estadia a keda risibí for di Estádos Unídos. Canada a krese ku 6% mas turista pa un total di 14.919 turista di estadia durante e promé 8 lunanan di 2018.
Turismo a produsí un impakto direkto di 760 mion florin pa nos ekonomia lokal durante e promé 8 lunanan di aña 2018. 47% di e impakto direkto total a keda generá for di turistanan prosedente di Europa kualnan ta responsabel pa 357 mion florin. E impakto direkto for di demas regionnan ta di e siguiente manera: Nort Amérika ku 186 mion, Sur Amérika ku 119 mion i Karibe i otro regionnan 98 mion florin.


text:
E Cranberry saus aki ta hopi facil pa traha, pero cu dia di Pasco mes ta kita tempo valioso for di nos.
Hopi hende no ta realisa cu sausnan di cas por wordo traha y gefreez adelanta y toch ora cu wordo defrost ta smaak mescos cu bo a caba di trah’e e mesun dia.
E receta aki ta exigi solamente 3 ingrediente!
Preparacion y duracion pa cushin’e:
Preparacion: 5 mins
Cushina: 10 mins
Serves 8
Facil
Por wordo gefreez y ta liber di gluten
Vegetariano
Nutricion: pa procion
caloria 56
vet 0 gram
carbohidrato 15 gram
sucu 15 gram
fibra 0 gram
proteina 0 gram
Abao den salo 0.01gram
Ingredientenan:
100 gram susu liviano muscovado (light muscovado sugar)
100 ml orange juice, fresco of di paki
250 gram frozen cranberries of fresco di paki
Metodo
PASO 1
Hinca 100 gram di light muscovado sugar y e 100ml di orange juice den n panchi y ponele keinta pa e boil.
PASO 2
Drei 250gram di cranberries fresco aden despues lag’e simmer te ora nan bira suave pero no laga e cranberry bira mucho moli.
Por ta pa 5 minuut.
PASO 3
E saus lo bira diki ora cu e fria. Ta wanta den Frigidaire pa sigur 1 siman.
Riba e dia di PASCO saca e saus y lag’e defrost, keint’e y sirb’e!
MMMM…….Dushi riba batata gerooster
Riba Kalakuna of galiña gegril vegetal
ALGUN TIPS PA E RECETA AKI:
Purba di agrega un par di ingredient pa duna bo saus un boost.
Agrega slicenan di un apelsina pa un saus ala Cumberland style….y hasta bop or spice it up cu ginger y chili.
Un splash di Port agrega na un receta simpel lo dun’e un kick.


text:
Patrick y Nick ta perde di e duo Frances
Pa Patrick e torneo a yega su final
Patrick Sydow y Nick Hardt ta perde di e duo Frances, Gaston/Tabur
Despues di a gana nan prome wega den forma convincente e duo di Aruba/Republica Dominicana, Sydow y Gaston mester a enfrenta e fuerte dobbel di Francia, Gaston y Tabur cu porcierto ta rank halto den e top mundial hubenil. Mester bisa cu apesar cu Sydow y Hardt a mustra un bon nivel di wega den e kwadt final aki , e Francesnan tabata simplemente superior den nan wega hunga.
Patrick y Nick a perde den dos set cu e scorenan di 6 – 2 y 6 – 2. Pa Patrick Sydow e torneo a yega su final unda e por mira tras di un bon prestacion den e Youth Olympic Games 2018.


text:
International
Lula Da Silva a akusá Bolsonaro di fomentá violensia na Brazil
SAO PAOLO – Luiz Inacio Lula da Silva kandidato presidensial pa e próksimo elekshon na Brazil a akusá aktual mandatario Jair Bolsonaro di ta fomentá violensia den e pais.
E motibu dikon Luiz Inacio Lula da Silva a akusá Jair Bolsonaro ta debí ku tabatin vários kaso di asesinato kontra simpatisadónan di Partido PT registrá den e último dianan ku a pasa aki. Tin un total di 13 kaso di asesinato registrá relashoná ku diskushon di ken lo ta mihó kandidato pa presidensia di Brazil.
Lokual tin na informashon ta ku tur esnan ku a keda asesiná tabata simpatisadónan di Jair Bolsonaro ku a mata esnan ku ta apoya Lula da Silva.
Tin hasta un kaso kaminda simpatisadónan a baha un muhé na estado for di su outo ku tabatin propaganda di partido PT i maltrat’é seriamente.
Luiz Inacio Lula da Silva a bisa ku a yega momentu pa Brazil kore ku un asesino ku ta plamando armanan rònt
e pais ku su sistema diktatorial.
Ta p’esei Luiz Inacio Lula da Silva a manda un mensahe pa e pueblo Brasileño pa bai vota masalmente dia 2 di òktober próksimo pa kore ku Jair Bolsonaro for di poder.
International
Eks presidente chino Jiang Zemin (96) a fayesé
SHANGHÁI – Jiang Zemin (96) eks presidente di China ku a okupá e puesto entre 1993 pa 2003 a fayesé.
Tin informashon ku Jiang Zemin kende tabata lider di PCCh ( Partido Comunista di China) den dékadanan 80 a fayesé na su residensia na Shanghai.
Lokual ku por a komprondé ta ku Jaing Zemin te ku aña pasa tabata den bon estado di salu pero na komienso di e aña dòkternan a bin konstatá ku e tabatin Leukemia.
Jiang Zemin a nase na 1926 na Yangzhou i a keda nombra sekretario general di e partido PCCh na 1989.
E último aparishon públiko di Jiang Zemin tabata dia 1 di òktober di aña 2019 ku ta Dia Nashonal i selebrashon aniversario di proklamashon di Repúblika Nashonal di China.
International
Ministerio di Agrikultura: Na Ecuador a deklará emergensia sanitario pa brote di influenza aviar
QUITO – Ministerio di Agrikultura i Ganadería a deklará ayera ku tin un emergensia sanitario pa 90 dia despues debí ku a detektá un brote di influenza aviar den vários finka ku ta kria galiña di e pais.
Ta p’esei e Ministerio di Agrikultura i Ganadería durante siguiente 90 dianan no por mobilisá ningun produkto di orígen aviar manera webu, puitu, galiña i patu pa ningun otro finka pa evitá un brote.
E promé kaso di influenza aviar altamente kontagioso a keda detektá tres dia pasa na un finka na e provinsia ku yama Cotopaxi.
Tur e kriadero di galiñanan ku tin na Ecuador huntu tin 263 mion galiña i lokual a keda detektá ta solamente 180.000 galiña ku ta afektá ku e influenza aviar.
Ta p’esei Ministerio di Agrikultura i Ganadería lo tin ku bai sakrifiká e bestianan aki pa evitá un brote di influenza aviar na e finka nan na Ecuador.
E sektor aki na Ecuador ta generá anualmente $1.800 mion i a bin ta krea 300.000 kupo di trabou.
Segun e Ministerio di Agrikultura i Ganadería na Ecuador
entre yanüari pa novèmber e finka nan ku tin kriadero di galiña a produsí 495.000 tonelada di karni di galiña i 3.812 mion webu.
International
Segun presidente Maduro: Venezuela tin serka di $ 30.000 mion blòkia den eksterior
CARACAS – Nicolás Maduro presidente di Venezuela a sigurá ayera ku su pais tin entre $24.000 pa $ 30.000 mion blòkia den eksterior i ku esaki ta produkto di e sanshonnan ekonómiko Internashonal.
Durante Nicolas Maduro su rueda di prensa den Palacio de Miraflores a bisa ku ta trata aki di fondonan di estado venesolano ku ta kongelá, blòkia i sekuestrá.
E mandatario a bisa ku gobiernu tin un plan pa repatriá tur e plaka ku a keda inhustamente kongelá i blòkia pa Merka i paisnan den Union Europeo.
Ya kaba tin informashon ku Banco Central de Venezuela tin na su disponibilidat $3.000 mion ku lo keda repartí na asuntunan sosial pa e pueblo venesolano.
Tin hopi proyekto sosial ku tabata stanka i ku lo bai keda finansiá ku e fondonan aki segun presidente Maduro.
E fondonan aki tabata keda atministrá pa e organisashon di Nashonnan Uni.
Daily Nobo
Ayera den baseball Invernal di Puerto Rico: Rafaela 3-2, 2 anotá i 1 RBI…
Eks presidente chino Jiang Zemin (96) a fayesé
Ministerio di Agrikultura: Na Ecuador a deklará emergensia sanitario pa brote di influenza aviar
Segun presidente Maduro: Venezuela tin serka di $ 30.000 mion blòkia den eksterior
Joe Biden lo reuní ku Lula promé ku su investidura
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
Wes a kondená asesino di beibi den barika di su mama


text:
Apertura “Caribbean Ties” Aruba diarason dia 22 di mei 2019 na Museo Arqueologico
Apertura “Caribbean Ties” Aruba diarason dia 22 di mei 2019 na Museo Arqueologico
Museo Arqueologico, Fundacion 1403, NEXUS1492 y Ministerio di Cultura tin e honor y placer pa invita un y tur pa e apertura di e exposicion internacional “Caribbean Ties” Aruba. Dia 4 di mei a habri e prome exposicion internacional di “Caribbean Ties” na Republica Dominicana, y ta sigui habri e exposicion aki na diferente isla den Caribe durante e luna di mei, di cual e apertura di Aruba lo tuma luga diarason dia 22 di mei pa 6.30 or di anochi na Museo Arqueologico Aruba na Schelpstraat 42.
E exposicion Caribbean Ties ta un colaboracion entre e proyecto NEXUS 1492 y diferente instancia di diferente pais den region Caribe, como tambe cu MUSEON na Hulanda. E proyecto di investigacion importante NEXUS 1942 di Universdidad di Leiden a haci cu diferente instancia den paisnan den Caribe, di cual entre otro NAMA di Aruba, a haya e oportunidad unico pa haci investigacionnan profundo, cu profesionalnan den diferente ramo di expertisio y a duna e accesibilidad na metodonan di investigacion cu normalmente ta fuera di alcance di Aruba. E proyecto di NEXUS 1492 tabata dirigi riba e historia indigena di e paisnan Caribense aki di e periodo prome cu Columbus pa asina por conta e historia Amerindio for di punto di bista di e hendenan indigena y no manera cu nos conoce for di buki di historia skirbi for di punto di bista di e Europeanonan.
For di e investigacionnan aki a sali hopi informacionnan y a nace e idea pa bin cu un exposicion internacional temporario cu lo habri e aña aki den e luna di mei rond di e fecha di Dia Internacional di Museo, cual ta 18 di mei, na diferente pais den Caribe cu a participa den e proyecto NEXUS 1492 pa asina mustra publico algun di e resultadonan di e investigacionnan aki, y subraya tambe tur e similaridadnan cu tin den Caribe cu ta un resultado di nos herencia comparti (‘shared heritage’). Pues e idea pa “Caribbean Ties/ Lasonan Caribense” a nace y ta birando un realidad.
NAMA y F1403 ya for di hopi aña tabata tin un idea pa bin cu un ‘traveling exhibit’ temporario den Caribe cu e mesun enfoke, y na aña 2012 a organisa un Think Tank hopi exitoso na cual diferente partner den e region di Caribe a participa y a brainstorm hunto pa ideanan con un exposicion asina lo mester ta hinca den otro y con e lo por funciona pa diferente pais den Caribe. ‘Lord Cultural Resources’ a guia esaki y a produci un rapport cu e resultadonan di e Think Tank aki, pues NEXUS 1492 un uni forsa cu NAMA y F1403 y entre otro e rapport aki a yuda pa yega na un concepto pa e exposicion “Caribbean Ties/ Lasonan Caribense”.
Museo Arqueologico Nacional Aruba, Fundacion 1403, NEXUS1492 y Ministerio di Cultura cordialmente ta invita henter pueblo di Aruba pa e apertura di “Caribbean Ties” Aruba riba diarason dia 22 di mei proximo. Keda pendiente pa mas informacion tocante e exposicion aki! Sigui nos riba facebook Archeo, National Archaeological Museum Aruba y Fundacion 1403.


text:
FFK KU ATENSHON PA E AKTONAN DI VIOLENSIA KU TA TUMANDO LUGÁ!
FFK KU ATENSHON PA E AKTONAN DI VIOLENSIA KU TA TUMANDO LUGÁ!
Den kuadro di e violensia ku a lanta kabes den nos komunikdat di kual deporte no ta un esepshon, direktiva di FFK, klupnan, rèfrinan, kuerpo di seguridat i e kuerpo médiko a bini huntu pa trata konhuntamente kon pa frena i yega na solushonnan pa kaba ku e ola di violensia ku tambe ta tumando lugá durante partidonan di futbòl ultimamente. Djasabra, 15 di yüni, den sala Richard Th. Curiel na FFK un grupo di alrededor di 50 hende a bini huntu pa debatí riba e problematika aki. E mainta a kana hopi bon i tur por a duna un grantito di nan banda pa kontra aresta esaki. Nos a yega na e palabrashon ku nos ta bai bolbe praktika 0 toleransia durante partidonan di futbòl. Esaki ta nifiká ku e seguridat durante e partidonan di U-17 te ku senior ta bai bira mas severo i lo no tolerá mal komportashon di niun fanátiko. Despues ku un fanátiko haña un atvertensia serka un miembro di seguridat, si nan sigui aktua lo tuma medida i saka nan for di stadion. Durante weganan hubenil e klup di kas lo ta responsabel pa tur kos kana na òrdu ora di wega. Futbòl hubenil tei pa desaroyo di nos hóben nan i ta p’esei e entrenadónan tin un tarea importante komo edukadó di nan hungadónan. Pa logra esaki nan mes mester ta bon prepará i mester tin diplomanan adekuá manera D-License, ku ta un kurso ku FFK ta brinda pa entrenadónan. Tambe e hungadónan mester ta na altura di reglanan di futbòl i mester respetá nos arbitronan. Kada klup ta responsabel pa nan hungadónan ku nan fanatikada.
Aparte di eseinan nos lo sigui ku promoshon kontra violensia, nos lo pone bòrchi den e stadionnan, lo repartí pamflèt den stadion ora di wega i rèfrinan lo sigui ku nan kampaña kontra violensia. Den futuro nos lo sigui pensa sistemanan nobo i modèrno pa keda konsientisa nos pueblo riba e problematika aki p’asina nos logra nos meta.
Partidonan unanimamente a bai di akuerdo i lo yuda pa kaba ku e a violensia ku ta reina, union ta hasi forsa i ku tur nanishi ta den e mesun direkshon nos lo logra sigur!


text:
Kanye West no ta ku su famia ainda.
Kontrali na informenan anterior, ainda Kanye West no ta kas serka su kasá Kim Kardashian i nan dos yunan. E artsita ta rekuperá na un otro sitio, asina un fuente yegá na e famia a bisa People Magazine. Por lo pronto e famia ta separá. Kanye West ta bou di tratamentu di un tim médiko, pa e por rekuperá den tur trankilidat. Su kasá ta prekupá, pero ta sostené e desishon di dòkternan ku ta kuida Kanye.
Siman pasá mester a interná Kanye West, debí na problemanan sigiko i kansansio. Kim Kardashian a kompañé hinter siman na hòspital, te na momentu ku el a bandoná e instituto. E dos yunan di Kanye i Kim, ainda no a mira nan Tata despues di suseso. Segun informenan, Kim loke proteha e muchanan di e situatshon ku nan Tata ta aden aworaki.


text:
TURISTA TA FAYESÉ
Riba djamars 19 di aprel den oranan di mèrdia alrededor di 1.30 or a drenta notifikashon di un kurpa sin bida na Klein Bonaire. Mesora agentenan di Kuerpo Polisial a sali ku yudansa di Wardakosta pa Klein Bonaire. Akinan trahadónan di e departamentu forensiko a inisiá un investigashon mesora. Ta trata un dama turista di 84 aña di edat ku lo mester a hoga na momentu ku e tabata snòrkel na Klein Bonaire.
ENTRADA HUDISIAL
Riba djamars 19 di aprel un entrada hudisial a tuma lugá den un kas situá na Antriol. E entrada hudisial tabata den kuadro di Lei di Opio BES. Durante di e entrada hudisial a topa ku un kantidat di droga i a konfiská esakinan pa mas investigashon. A detené un hòmber di inisial J.J.G.R. di 43 aña di edat enkonekshon ku violashon di Lei di Opio BES.
DETENSHON PA MANEHÁ BOU DI INFLUENSIA
Den oranan di mardugá riba djadumingu 17 di aprel a detené un hòmber di inisial W.S.C. di 52 aña riba Kaya Mendelsson. A para e sospechoso pa kòntròl dor ku su outo no tabatin lus di patras. Durante di e kòntròl e sospechoso no por a mustra ni un reibeweis ni prueba di seguro bálido i probablemente tabata bou di influensia. A lag’e hasi un ‘blaastest’ ku konsekuensia ku a detené pa manehá bou di influensia. A konfiská e outo te ora ku e sospechoso por mustra un reibeweis i prueba di seguro bálido.
AKSIDENTE ENTRE DOS SKUTER
Alrededor di 2.30 or di mardugá di djasabra 16 di aprel, un aksidente entre dos skuter a tuma lugá riba Bulevar E.E.G. un skuter a dal patras di e otro dor di kua tur dos shofùr a kai. Shofùr di e skuter ku tabata mas dilanti a deklará ku e mester a wanta brek diripiente na momentu ku e outo ku tabata koriendo su dilanti tambe a wanta brek diripiente. Personal di ambulans a trata ámbos persona na e sitio mes.
LADRONISIA DI SKUTER
Riba djabièrnè 15 di aprel a drenta keho di ladronisia di un skuter kolo kòrá ku pretu, di marka Yamaha. Den siá di e skuter tabatin un tas di lomba ku komo kontenido entre otro paña, brel di sambuyá, un iPhone 11 kolo bèrdè, un brel di solo di marka Oakley, un brel di solo di marka Ocean Specs i sènkèsh. E skuter tabata stashoná na Wilhelmina plein i entre 8.30 or di anochi i 12.30 or di mardugádeskonosínan a bai kuné. Ta investigando e kaso.
OUTO TA BÒLTU
Alrededor di 8.15 or di anochi, sentral di polis a risibí notifikashon ku un outo a bòltu na kaminda di Saliña nèt despues di Salt Company. Pa motibu deskonosí e outo a bòltu. Ambulans a transportá shofùr di e outo hòspital pa tratamentu médiko.
MALTRATO TA FINALISÁ DEN AKSIDENTE
Alrededor di algu promé ku 10.30 or di nochi riba djárason 13 di aprel, sentral di polis a risibí notifikashon ku un pikòp a bòltu na Kaya Corantijn. Algu mas promé shofùr di e pikòp aki mester a maltratá un persona na un bar situá riba Kaya Nikiboko Sùit i a subi e pikòp bai aksidentá. Ambulans a transportá shofùr di e pikòp pa hospital pa tratamentu médiko. Probablemente e tabata bou di influensia di alkohòl. A transportá e víktima di maltrato tambe ku ambulans pa hospital pa tratamentu médiko. Investigashon den e kaso ta andando.


text: Corsou a celebra dia di bandera. Cada ciudadano na Corsou a recorda y a celebra, por a mira un cultura rico cu nan ta mantene y ilustre na mundo completo. Tabatin actividad di song festival unda cu por a scucha diferente canticanan original saca di curason di e cantantenan y artistanan di pa Corsou. Tambe na diferente veldnan tabatin weganan di baseball y futbal cu a tuma luga. Sinembargo hopi di nos ta celebra y gosa hunto cu e pueblo di Corsou pa celebra hunto cu nan, hopi Arubianonan a bay Corsou y gosa hunto cu e comunidad riba dia di bandera. E parada cultural tabata uno hopi colorido y aki ta mira e puresa di e identidad di e pueblo di Corsou.


text:
Duo deteni pa asesinato den Flamboyantstraat sospecha di ta envolvi den mas caso. Durante fin di siman a detene dos persona pa cu e asesinato di un dama den Flamboyantstraat.
E dos hende hombernan aki di apenas 17 aña di edad ta wordo sospecha tambe di tin di haber cu e caso cu un auto lo mester a los tiro ariba diferente personanan cual 4 persona a resulta herida.
No ta descarta cu nan ta envolvi den mas casonan. Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.


text:
TA LAGA KAP TAKINAN DI E PALU NA ÁLTURA DI TRINITEIT COLLEGE
MINISTERIO KONSERNÍ TRÁFIKO, TRANSPORTE I PLANIFIKASHON URBANO
TA LAGA KAP TAKINAN DI E PALU NA ÁLTURA DI TRINITEIT COLLEGE
PUBLIKÁ RIBA 14 NOVÈMBER 2022
Willemstad – Minister Charles Cooper ta informá ku el a laga kap takinan di e palu na áltura di Triniteit College. E palu aki ta den kura di Triniteit College na Bieshuevel, i ta reponsabilidat di e skol mes pa laga korta e takinan na momentu ku esakinan sali for di nan kura. Apesar di esaki, gobièrnu a disidí di snoei e palu aki, pasobra e ta tapa visibilidat di lusnan di tráfiko.
Ta rekomendabl pa tur persona ku tin palu den nan kurá, i ku nan takinan ta sali pafó di nan kurá i kousa molèster na bisiñanan òf kaminda públiko, pa e doño mes laga kap esakinan. Si e takinan aki kousa daño, ta e doño mes tin ku kubri esaki.


text: WILLEMSTAD- 13 di desèmber 2019 – Resientemente Minister Giselle Mc William huntu ku CTB a bishitá e hóbennan ku ta forma parti di e MLB Elite program pa pone nan mes na altura di e progreso di e programa aki na Kòrsou. E MLB Elite program ta e programa di Major League Baseball (MLB) guiá pa coachnan internashonal i lokal kaminda ta train hóbennan tantu riba e tereno deportivo komo desaroyo personal pa asina bira prospekto pa forma parti di MLB. E programa na Kòrsou ta tumando lugá ya pa 2 aña. Diferente hóben a pasa den e programa i ya ta representando nos pais den eksterior. E coachnan di e programa a kompartí informashon di e prestashon di e hóbennan di Kòrsou. E hóbennan ta hopi motivá i ta duna tur di nan banda pa por alkansá nan meta kual ta di forma parti den futuro serkano di MLB. Sra. Mc William a dirigí su mes na e hóbennan i a motivá nan pa ta ekselente tantu riba tereno komo den nan bida personal. CTB ta sigui sostené e Curaçao MLB Elite program mirando e promoshon enorme pa Kòrsou ku nos hóbennan ku ta forma parti di MLB ta sòru pe. Minister Mc William i CTB ta deseá e hóbennan tur kos bon ku nan partisipashon na e Curaçao MLB Elite Program.


text:
Miembronan di diferente sindicato, trahadonan di diferente companianan tanto publico, semi-publico como priva a asisti na e reunion extraordinario tocante recorte salarial di 12.6% tot nader order.
Durante e reunion aki, nan a trece dilanti cu ta basta di entrega sin claridad. “Trahadonan a wordo falta respet na unda no a duna derecho pa papia, nan no a wordo scucha ni duna nan opinion” manera Magaly Brito, presidente di sindicato Seppa a expresa.
Nan a anuncia cu awe lo entrega un carta den cual ta inclui nan exigencianan, entre esakinan, elimina e reduccion di 12.6% riba salario.
Ademas como Simar nan tambe ta considera cu recorte den Enseñansa di 11 miyon ta un abuso. Ta p’esey cu awe nan lo haci un manifestacion for di 3or di atardi for di Juliana School conhuntamente cu otro sindicatonan.
“Respeta mi salario y duna e mucha loke e merece” ta e slogan di awe den manifestacion, segun loke Josephine Albertus presidente di sindicato Simar a expresa den reunion aki.


text:
Gobièrnu di Kòrsou ta hasi entrega di Premio Cola Debrot 2020 na sra. Laura Quast
Gobièrnu di Kòrsou ta hasi entrega di Premio Cola Debrot 2020 na sra. Laura Quast
Geplaatst op 05 May 2021 dor di Ministerio Enseñansa, Siensia, Kultura & Deporte
WILLEMSTAD – “Premio Cola Debrot” ta un premio riba tereno kultural ku for di 1968 ta keda anualmente otorgá na un persona òf organisashon ku a hasi trabounan meritorio riba tereno di arte. Tin diferente kategoria ku ta ser premiá: arkitektura, arte visual, baile, folklor, literatura, músika, teater òf siensia. Na aña 2020 a toka turno na e kategoria di “Teatro”. E Premio Cola Debrot pa 2020 ta otorgá na sra. Laura Quast pa su esfuersonan grandi brindá riba tereno di Teatro. A hasi entrega di e Premio Cola Debrot na sra. Laura Quast e aña akí komo ku pa motibu di Covid-19 aña pasá e entrega no tabata posibel.
E entrega a bai den un esfera ameno i responsabel kaminda Promé Minister sr. Eugene Ruggenaath a entregá na sra. Laura Quast e boton di oro representando e flor di larahá i Minister di Enseñansa, Siensia, Kultura i Deporte sr. Steven Croes a entregá e “oorkonde” korespondiente.
Premio Cola Debrot ta konsistí di un boton di oro representando e flor di larahá, un sertifikado i un suma. E proposishon pa otorgá Premio Cola Debrot ta keda hasí pa Konseho Kultural Kòrsou ku tur aña di nobo ta instituí un komishon independiente pa skohe e ganador di e prestigioso premio. Pa e aña 2021 no a logra nominá un ganadó riba tereno di literatura pa motibu di sirkunstanshanan di COVID-19 i “lockdown”.
Gobièrnu di Kòrsou ta felisitá sra. Laura Quast pa kere den Kòrsou, den positivismo i un konstrukshon sano di nos pais kaminda ta yuda i guia un gran parti di nos komunidat pa ekspresá nan mes pa medio di Teatro. Ekspreshon den su generalidat i ekspreshon artístiko ta importante pa desaroyo di e komunidat den su totalidat. Pesei Gobièrnu di Kòrsou ta yama danki alabes na Konseho Kultural Kòrsou pa un tremendo trabou.
** riba e potrètnan athunto di momentu ku Minister Presidente sr. E. Rhuggenaath ta entregá e boton i Minister enkargá ku Kultura ta hasi entrega di e ‘’oorkonde” komo parti di e Premio Cola Debrot na sra. Laura Quast.
Entrega Premio Cola Debrot 2020/2021
Pa mas informashon di sra. Laura Quast por bishitá:
– Dokumentario sra. Laura Quast mei 2020
– Dokumentario sra. Laura Quast nov 2020


text:
JEON ta lansa prome tema Internacional di aña 2021
Despues di algun luna cu produccion a tuma lugar. Videoclip “Surfing” finalmente lo wordo lansa! ORANJESTAD: Artista Cantante Carlos Arroyo cu ta firma bou di Record Label “Rimas” por cierto Record Label cu Bad Bunny ta cay bou di dje, a colabora conhuntamente cu JEON den studio na Miami pa cu e cancion cu ta premira di ta un exito internacional “Surfing”. Asina cu e produccion den studio a wordo finalisa, 17 di October 2020 Carlos Arroyo a bin di bishita na Aruba pa asina forma parti hunto cu JEON den e produccion grandi cu a tuma lugar na nos bunita lama, presenta cu colornan vibrante y alabez cu un ritmo musical moderno! “Surfing” e tema aki su ritmo a wordo composita por medio di “Jhon Paul El Increibel” y JEON a realisa e parti di produccion. JEON ta trahando riba diferente projectonan internacional E videoclip aki seguramente lo hala su atencion cu su melodia ritmico, su colornan artistico y e combinacion dinamico cu e combo vocal aki so por realisa! “Surfing” a ricibi un apoyo inmenso caminda e equipo dinamico cu a realisa e produccion a keda sumamente agradecido y ta duna danki pa tur e sosten cu a ricibi di parti Cuerpo Policial Aruba, Elite Productions & Entertainment, Gianni’s Group Aruba, Anson Heavy equipment & Transport, Jason Fun, Issabeach Foodtruck, X Seasons Tent, Blue Highway, Hi Winds, Kooyman, Tropical Bottling Company, Magic Mango y Gigliola Designs. 15 di januari 2021 videoclip “Surfing” lo ta disponibel riba tur plataforma pa asina mundo henter por disfruta!


text:
Awe mi kier a continua riba e derechonan di Live-in maids. Mi a cuminsa riba e topico aki algun siman pasa, y despues di a haci un bon investigacion, lesa algun ley nan corespondiente, consulta cu algun colega y reuni cu CMMA, mi a logra adkiri mas conocimiento pa asina mi por informa pueblo mas riba e topico aki. CMMA ta para pa Coordinatie centrum Mensenhandel & Mensensmokkel Aruba. E ta un fundacion cu ta haciendo un tremendo trabao y nan ta hopi bon conecta tambe cu autoridadnan.
Un di mi preocupacion nan ta, cu poco ta wordo haci, ora cu hendenan abusa di live-in maids na un cas. Tambe e ta dificil pa autoridadnan actua pasobra e live-in maids ta wordo menasa y oprimi hopi biaha. Mi por a compronde for di e informacion cu mi a ricibi cu ley ta baha pisa riba diferente tipo di abuso cu hende por comete contra e personanan aki. Ora cu ta cometeāmensenhandel,ā esaki ta ora por ehempel, un persona ta wordo maltrata, menasa, engaƱa, e doƱo di cas ta kita su paspoort, y cosnan similar, esakinan ta castigabel pa ley. Por ehempel: ora un hende kita e paspoort di un live-in maid, y ta kita su libertad, e no por sali for di e cas, e ta wordo menasa, priva di tur su derechonan, su dianan liber, vakantie y tempo liber cu e tin derecho riba dje, esaki nos ta yama secuestro. Y secuestro ta wordo castiga severamente pa ley aki na Aruba. Si un denuncia ta wordo haci contra e doƱo di cas cu ta comete e tipo di actonan castigabel aki, sigur e lo tin problema hopi grandi cu ley. Castigo pa secuestro por cuminsa cu 4 aƱa cera den prison!
Mensensmokkelta un acto ainda mas castigabel. Algun ehempel di esaki ta ora e persona cu ta wordo tuma pa traha den cas ta wordo forsa pa haci otro tipo di trabaonan tambe. Kizas e ta wordo menasa cu si e no coopera, e ta wordo deporta. Esaki ta un ehempel unda ta saca probecho di e vulnerabilidad di e persona, cu ta wordo menasa continuamente. Un otro ehempel ta obliga un hende traha pero no ta pagāe, esaki ta sclabitud! Tur e actonan aki sigur ta condenabel y ta sucede den nos comunidad. Ademas, ley ta condena e actonan aki di un forma basta pisa. Den articulo 2:154, 155, 239 di WVSR, e ta elabora riba e tema di mensensmokkel y e consecuencianan pa esnan cu ta practica esaki. Otro forma di mensensmokkel ta ora ta forsa live-in maids pa prostitui nan mes. E casonan aki ta existi y sigur ta sumamente condenabel.
Mi ta trece tur e informacionnan aki dilanti pasobra tin tanto casonan cu ta bin dilanti di abuso di esnan extranhero, cu hopi biaha ta sinti nan mes devasta, debil pa e necesidad cu nan famia tin, y hopi biaha ta soporta loke hamas nan mag di experencia aki na Aruba. Den un Aruba moderno, educa y humano, e tipo di trato aki simplemente ta inacceptabel y hamas por wordo tolera.
Mientras tanto mi lo continua pa investiga y trata na yuda conscientisa y educa pueblo riba e topico aki. Alaves mi lo sigui lucha pamehora e situacionnan di esnan vulnerabel y cu hopi biaha no por lucha pa nan mes. Maldad no ta djis ora hende horta, comete fraude, of ora cu ta asesina un persona. E ta tambe ora cu un persona ta wordo abusa. E ta tambe ora cu hende ta comete actonan contra derecho di un extranhero vulnerabel. Esakinan mayoria di biaha ta pasa scondi. Pero sigur mi lo continua pa vocifera mi preocupacion y advertencia contra di esnan cu ta abusa. Tin cambionan na caminda. Husticia semper ta prevalence.
Si pueblo ta wak, scucha of conoce un caso asina aki, bo por contact CMMA. E fundacion aki ta bou guia di Sra Jeanette Richardson y Angela Persad. CMMA tin 3 prioridad: pa duna informacion, educacion y asistencia. Nan tin un hotline 24/7 pa comparti informacion of duna asistencia. CMMA ta asisti y ta provee shelter y otro servicionan na victimanan di
mensensmokkel y mensenhandel. Nan hotline ta 592-3231, oficina 597-5223 y nan email ta: info@cmmaruba.com